ส่วนที่ 2

การจัดการและการกำกับดูแลกิจการ

7. ข้อมูลหลักทรัพย์และผู้ถือหุ้น 

จำนวนทุนจดทะเบียนและทุนชำระแล้ว

(1) บริษัทมีทุนจดทะเบียน 150,000,000 บาท เรียกชำระแล้ว 149,909,264 บาท
แบ่งเป็นหุ้นสามัญ 149,909,264 หุ้น มูลค่าหุ้นละ 1 บาท

(2) ในกรณีที่บริษัทมีหุ้นประเภทอื่นที่มีสิทธิหรือเงื่อนไขแตกต่างจากหุ้นสามัญ
ให้อธิบายลักษณะสำคัญของหลักทรัพย์ เช่น หุ้นบุริมสิทธิ ให้อธิบายลักษณะสำคัญของหลักทรัพย์ เช่น
จำนวน มูลค่า และสิทธิและเงื่อนไขที่แตกต่างจากหุ้นสามัญ ลักษณะบุคคลที่ถือหุ้นบุริมสิทธิดังกล่าว
เป็นต้น ทั้งนี้ หากบุคคลนั้นเป็นบุคคลที่อาจมีความขัดแย้ง ให้ระบุรายชื่อและจำนวนที่แต่ละรายถือด้วย

- ไม่มี -

ผู้ถือหุ้น

ผู้ถือหุ้นรายใหญ่ 10 อันดับแรก ของบริษัท ณ วันที่ 24 ธันวาคม 2556 มีดังต่อไปนี้

  ---- --------------------------------------------- ------------ --------
       รายชื่อ                                         จำนวนหุ้น      ร้อยละ

  1    นายอภิรักษ์ วานิช *                               29,776,992   19.80

  2    นางเตือนจิตต์ กิตติวุฒ                              9,994,140    6.66

  3    นายพงษ์ศักดิ์ วิทยากร                              6,331,560    4.22

  4    นางสาวรจนา วานิช                               6,026,940    4.02

  5    นางสาวอรนุช วานิช                               5,801,016    3.87

  6    นางนวลจันทร์ รัตนกุลเสรีเริงฤทธิ์                     5,379,996    3.59

  7    นางสาวอังคณา วานิช                              5,325,984    3.55

  8    นางอัญชลี เทพบุตร                                4,917,972    3.28

  9    นายนรุตม์ จิตฤดีอำไพ                              4,826,928    3.22

  10   นางพจนา มาโนช*                                4,377,408    2.92
  ---- --------------------------------------------- ------------ --------

ที่มา : บริษัท ศูนย์รับฝากหลักทรัพย์ (ประเทศไทย) จำกัด

หมายเหตุ * นับรวมผู้ถือหุ้นที่เกี่ยวข้องกันตามมาตรา 258 ของ
พระราชบัญญัติหลักทรัพย์และตลาดหลักทรัพย์

นโยบายการจ่ายเงินปันผล

หากไม่มีเหตุจำเป็นอันใด คณะกรรมการบริษัทฯ
มีนโยบายที่จะเสนอให้ที่ประชุมผู้ถือหุ้นจ่ายเงินปันผลของบริษัทฯ
ให้แก่ผู้ถือหุ้นเป็นจำนวนไม่น้อยกว่าร้อยละ 50 ของกำไรสุทธิหลังจากชำระภาษีแล้ว

ประวัติการจ่ายเงินปันผลสำหรับผลการดำเนินงาน 5 ปี ย้อนหลัง (ปี 2551 – 2555) ดังนี้

+-----+-------------------------------+--------------+----------------+
| ปี   | จ่ายเงินปันผลสำหรับผลการดำเนินงาน  | อัตราการจ่าย   | วันที่จ่ายเงินปันผล  |
|     |                               |              |                |
|     |                               | เงินปันผล/หุ้น   |                |
+-----+-------------------------------+--------------+----------------+
| 2   | เดือนมกราคม ‘ 2555 ถึง          | 0.80 บาท/หุ้น  | 29 พฤษภาคม     |
| 555 | เดือนธันวาคม ‘ 2555             |              | 2556           |
+-----+-------------------------------+--------------+----------------+
| 2   | เดือนมกราคม ‘ 2554 ถึง          | 3.50 บาท/หุ้น  | 8 พฤษภาคม 2555 |
| 554 | เดือนธันวาคม ‘ 2554             |              |                |
+-----+-------------------------------+--------------+----------------+
| 2   | เดือนมกราคม ‘ 2553 ถึง          | 2.50 บาท/หุ้น  | 6 พฤษภาคม 2554 |
| 553 | เดือนธันวาคม ‘ 2553             |              |                |
+-----+-------------------------------+--------------+----------------+
| 2   | เดือนมกราคม ‘ 2552 ถึง          | 1.10 บาท/หุ้น  | 10 พฤษภาคม     |
| 552 | เดือนธันวาคม ‘ 2552             |              | 2553           |
+-----+-------------------------------+--------------+----------------+
| 2   | เดือนมกราคม ‘ 2551 ถึง          | 1.25 บาท/หุ้น  | 18 พฤษภาคม     |
| 551 | เดือนธันวาคม ‘ 2551             |              | 2552           |
+-----+-------------------------------+--------------+----------------+

หมายเหตุ :

1.  เมื่อวันที่ 8 พฤษภาคม 2555 บริษัทฯ
    ได้จดทะเบียนเปลี่ยนแปลงมูลค่าหุ้นที่ตราไว้จากเดิมหุ้นละ 10 บาท เป็น 1 บาท
    ตามมติที่ประชุมสามัญผู้ถือหุ้น ประจำปี 2555 ครั้งที่ 34 เมื่อวันที่ 18 เมษายน 2555

2.  การจ่ายเงินปันผลสำหรับผลการดำเนินงาน ปี 2555
    จ่ายเงินปันผลในรูปของหุ้นปันผลและเงินสด ในอัตราหุ้นละ 0.80 บาท โดยแบ่งเงินปันผลเป็น
    ดังนี้

    1.  จ่ายเป็นเงินสดในอัตรา 0.60 บาทต่อหุ้น

    2.  จ่ายเป็นหุ้นสามัญของบริษัทจำนวนไม่เกิน 25,000,000 หุ้น มูลค่าที่ตราไว้หุ้นละ 1 บาท
        ให้แก่ผู้ถือหุ้นในอัตรา 5 หุ้นเดิมต่อ 1 หุ้นปันผล รวมมูลค่าทั้งสิ้นไม่เกิน 25,000,000
        บาท หรือคิดเป็นอัตราการจ่ายเงินปันผลที่ 0.20 บาทต่อหุ้น
        ทั้งนี้ในกรณีที่ผู้ถือหุ้นรายใดมีเศษของหุ้นเดิมหลังจากการจัดสรรหุ้นปันผลแล้ว
        ให้จ่ายปันผลเป็นเงินสดแทนการจ่ายเป็นหุ้นปันผลในอัตราหุ้นละ 0.20 บาท

8. โครงสร้างการจัดการ

คณะกรรมการบริษัท

ณ วันที่ 31 ธันวาคม 2556 รายชื่อคณะกรรมการบริษัทฯ มีรายนามดังนี้

  --------------------------- ------------------------------------- ---------------------------------
  รายชื่อ                       ตำแหน่ง                                จำนวนที่เข้าร่วมประชุมคณะกรรมการบริษัท
                                                                    ในปี 2556

  1. นายอภิรักษ์ วานิช            ประธานกรรมการ                         7/7

  2. นายวิชัย เทพเฉลิม           รองประธานกรรมการ, กรรมการอิสระ,        7/7
                              ประธานกรรมการตรวจสอบ                  
                              และกรรมการสรรหาและพิจารณาค่าตอบแทน      

  3. นางพจนา มาโนช            รองประธานกรรมการ                      7/7
                              และประธานกรรมการบริหาร                 

  4. นายแพทย์สุชา นิมมานนิตย์      กรรมการ                               7/7

  5. นายแพทย์กฤษฎา บานชื่น       กรรมการ, กรรมการอิสระ,                 7/7
                              ประธานกรรมการสรรหาและพิจารณาค่าตอบแทน   
                              และกรรมการตรวจสอบ                     

  6. นายศิริชัย มาโนช            กรรมการ                               7/7

  7. นางกาญจนา จิตฤดีอำไพ       กรรมการ                               6/7

  8. ร้อยตรีกิตติ ธรณินทร์          กรรมการ, กรรมการอิสระ, กรรมการตรวจสอบ  7/7
                              และกรรมการสรรหาและพิจารณาค่าตอบแทน      

  9. ศาตราจารย์นายแพทย์เสวก     กรรมการ, กรรมการอิสระ, กรรมการตรวจสอบ  6/7
  วีระเกียรติ                    และกรรมการสรรหาและพิจารณาค่าตอบแทน      

  10. นางสาวอรนุช วานิช         กรรมการ                               7/7
  --------------------------- ------------------------------------- ---------------------------------

อำนาจกรรมการและข้อจำกัดอำนาจกรรมการ

กรรมการสองในสามคนนี้ลงชื่อร่วมกัน และประทับตราบริษัทเป็นสำคัญ คือ (1) นายอภิรักษ์ วานิช
(2) นางพจนา มาโนช และ (3) นายแพทย์สุชา นิมมานนิตย์

อำนาจหน้าที่และความรับผิดชอบ

1. ปฏิบัติหน้าที่ด้วยความรับผิดชอบ ความระมัดระวังและความซื่อสัตย์สุจริต
รวมทั้งต้องปฏิบัติให้เป็นไปตามกฎหมาย วัตถุประสงค์และข้อบังคับของบริษัทฯ
ตลอดจนมติที่ประชุมผู้ถือหุ้น เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนการดำเนินการ

2. พิจารณาอนุมัตินโยบายและกลยุทธ์ที่สำคัญ วัตถุประสงค์ทางการเงิน แผนงานต่างๆ งบประมาณ
และดูแลให้มีการปฏิบัติตามแผนงาน

3.
พิจารณาแต่งตั้งบุคคลที่มีคุณสมบัติและไม่มีลักษณะต้องห้ามที่กำหนดในพระราชบัญญัติบริษัทมหาชนจำกัด
พ.ศ.2535 และกฎหมายว่าด้วยหลักทรัพย์และตลาดหลักทรัพย์ รวมถึงประกาศข้อบังคับ
และ/หรือระเบียบที่เกี่ยวข้องเข้าดำรงตำแหน่งกรรมการ
ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระ

4. พิจารณาแต่งตั้งกรรมการอิสระ
โดยพิจารณาจากคุณสมบัติและลักษณะต้องห้ามของกรรมการอิสระตามกฎหมายว่าด้วยหลักทรัพย์และตลาดหลักทรัพย์
ประกาศคณะกรรมการกำกับตลาดทุน รวมถึงประกาศข้อบังคับ
และ/หรือระเบียบที่เกี่ยวข้องของตลาดหลักทรัพย์ฯ
หรือเสนอต่อที่ประชุมผู้ถือหุ้นเพื่อพิจารณาแต่งตั้งเป็นกรรมการอิสระของบริษัทต่อไป

5. พิจารณาแต่งตั้งคณะกรรมการตรวจสอบ
โดยมีคุณสมบัติตามที่กฎหมายว่าด้วยหลักทรัพย์และตลาดหลักทรัพย์
ประกาศคณะกรรมการกำกับตลาดทุน รวมถึงประกาศข้อบังคับ
และ/หรือระเบียบของตลาดหลักทรัพย์ฯ

6. พิจารณาแต่งตั้งกรรมการบริหาร โดยเลือกจากกรรมการบริษัท พร้อมทั้งกำหนดขอบเขต อำนาจ
หน้าที่ และความรับผิดชอบของกรรมการบริหาร

7. พิจารณาอนุมัติการทำรายการได้มาหรือจำหน่ายไปซึ่งสินทรัพย์
เว้นแต่รายการดังกล่าวจะต้องได้รับอนุมัติจากที่ประชุมผู้ถือหุ้น
ทั้งนี้ในการพิจารณาอนุมัติดังกล่าวจะเป็นไปตามประกาศคณะกรรมการกำกับตลาดทุน
และ/หรือประกาศ ข้อบังคับ และ/หรือระเบียบที่เกี่ยวข้องของตลาดหลักทรัพย์ฯ

8. แต่งตั้งเลขานุการบริษัท ตามกฎหมายว่าด้วยหลักทรัพย์และตลาดหลักทรัพย์
เพื่อทำหน้าที่จัดทำและเก็บรักษาเอกสาร และการอื่นๆ ตามที่คณะกรรมการตลาดทุนกำหนด
และช่วยดำเนินกิจกรรมต่างๆ ของคณะกรรมการและบริษัท อันได้แก่
การประชุมคณะกรรมการและผู้ถือหุ้น ตลอดจนการให้คำแนะนำแก่กรรมการและบริษัทฯ
ในการปฏิบัติตนและการดำเนินกิจการให้ถูกต้องตามกฎหมายและระเบียบที่เกี่ยวข้องต่างๆ
อย่างสม่ำเสมอ อีกทั้งดูแลให้กรรมการและบริษัทฯ มีการเปิดเผยข้อมูลสารสนเทศอย่างถูกต้อง
ครบถ้วน โปร่งใส

9. รายงานการถือหลักทรัพย์ของตน ของคู่สมรส และบุตรที่ยังไม่บรรลุนิติภาวะที่ถือหุ้นในบริษัทฯ
และบริษัทในเครือ ในการประชุมคณะกรรมการทุกเดือน และต้องแจ้งให้บริษัทฯ ทราบโดยมิชักช้า
เมื่อมีกรณีดังต่อไปนี้

- มีส่วนได้เสียไม่ว่าโดยตรงหรือโดยอ้อมในสัญญาใดๆ ที่บริษัทฯ จัดทำขึ้นระหว่างรอบปีบัญชี

- ถือหุ้นในบริษัทฯ และบริษัทในเครือ

10. เข้าอบรมหลักสูตรของสมาคมส่งเสริมสถาบันกรรมการบริษัทไทย (IOD)
ที่เกี่ยวกับกรรมการอย่างน้อย 1 หลักสูตร อันได้แก่ DIRECTOR ACCREDITATION PROGRAM
(DAP) หรือหลักสูตร DIRECTOR CERTIFICATION PROGRAM (DCP)
หรือเทียบเท่าเพื่อการเพิ่มทักษะความสามารถในการปฏิบัติงาน

11.
กรรมการแต่ละคนจะดำรงตำแหน่งกรรมการบริษัทจดทะเบียนในตลาดหลักทรัพย์แห่งประเทศไทย
(ตลท.) ได้ไม่เกิน 5 บริษัท

12. ให้ความมั่นใจว่าระบบการรายงานทางการเงินและการตรวจสอบมีความเชื่อถือได้
รวมทั้งดูแลให้มีการจัดการความเสี่ยง และระบบการควบคุมภายในที่เหมาะสม

13. ดูแลและจัดการแก้ปัญหาความขัดแย้งทางผลประโยชน์
รวมทั้งการใช้สินทรัพย์ของบริษัทในทางมิชอบ
และการกระทำที่ไม่ถูกต้องในรายการระหว่างบุคคลที่เกี่ยวโยงกัน

14. หน้าที่อื่นใดของกรรมการตามที่กำหนดไว้ในประกาศ ข้อกำหนด พระราชบัญญัติ
หรือกฎหมายอื่นใดที่กำกับดูแลบริษัท

ผู้บริหาร

รายชื่อผู้บริหาร 4 อันดับแรก ของบริษัท ณ วันที่ 31 ธันวาคม 2556 มีรายชื่อดังต่อไปนี้

รายชื่อผู้บริหาร ตำแหน่ง

1. นางพจนา มาโนช ประธานกรรมการบริหาร

2. นายแพทย์สานิตย์ ชากฤษณ์ ผู้อำนวยการโรงพยาบาล

3. นางประภาพรรณ ตัณฑวิรัตน์ ผู้อำนวยการฝ่ายบริหาร รพ.เอกชล

4. นางสาวสมพร เพิ่มสุข ผู้อำนวยการฝ่ายบริหาร รพ.เอกชล 2

อำนาจหน้าที่และความรับผิดชอบของผู้บริหาร

คณะกรรมการบริหารและผู้บริหาร มีอำนาจหน้าที่ บริหารจัดการบริษัทตามนโยบาย เป้าหมาย
แผนการดำเนินงาน และงบประมาณประจำปี ตามมติที่ประชุมคณะกรรมการบริษัท
และอนุมัติดำเนินการต่างๆ ในเรื่องเกี่ยวกับการเงิน และทรัพย์สิน เพื่อธุรกรรมตามปกติของบริษัท
ตามวงเงินที่คณะกรรมการบริษัทกำหนด

เลขานุการบริษัท

คณะกรรมการบริษัทได้แต่งตั้งนางประภาพรรณ ตัณฑวิรัตน์ ดำรงตำแหน่งเลขานุการบริษัท
ซึ่งทำหน้าที่รับผิดชอบและปฏิบัติตามข้อกำหนดซึ่งระบุไว้ในพระราชบัญญัติหลักทรัพย์และตลาดหลักทรัพย์ฉบับที่
4 (พ.ศ.2551) มาตรา 89/15, มาตรา 89/16, มาตรา 89/17 และมาตรา 89/23

ค่าตอบแทนกรรมการและผู้บริหาร

หลักเกณฑ์การจ่ายค่าตอบแทนกรรมการกำหนดขึ้นโดยคณะกรรมการบริษัทฯ
ซึ่งได้กลั่นกรองและพิจารณาอย่างละเอียด บนพื้นฐานที่เปรียบเทียบกับอุตสาหกรรมประเภทเดียวกัน
ระดับเดียวกัน พิจารณาตามประสบการณ์ ภาระของเขตหน้าที่และความรับผิดชอบ
ภายใต้กรอบที่ได้รับอนุมัติจากผู้ถือหุ้น

ค่าตอบแทนที่เป็นตัวเงิน

ค่าตอบแทนกรรมการ ในปี 2556 รวม 10 ราย เท่ากับ 5,512,000 บาท
โดยเป็นค่าตอบแทนในรูปบำเหน็จกรรมการ และค่าเบี้ยประชุม รายละเอียดดังต่อไปนี้

+---+-------------------------+-------------------------+-------+-----+---+
|   |                         |                         | หน่วย  |     |   |
|   |                         |                         | :     |     |   |
|   |                         |                         | พันบาท |     |   |
+---+-------------------------+-------------------------+-------+-----+---+
|   | รายชื่อคณะกรรมการ         | ตำแหน่ง                  | ค่าตอบ |     |   |
|   |                         |                         | แทนกร |     |   |
|   |                         |                         | รมการ |     |   |
+---+-------------------------+-------------------------+-------+-----+---+
|   |                         |                         | ปี     | ปี   |   |
|   |                         |                         | 2556  | 2   |   |
|   |                         |                         |       | 555 |   |
+---+-------------------------+-------------------------+-------+-----+---+
| 1 | นายอภิรักษ์ วานิช           | ประธานกรรมการ           | 6     | 660 |   |
|   |                         |                         | 84.00 | .00 |   |
+---+-------------------------+-------------------------+-------+-----+---+
| 2 | นายวิชัย เทพเฉลิม          | รองประธานกรรมการ        | 3     | 370 |   |
|   |                         |                         | 84.00 | .00 |   |
|   |                         | ประธานคณะกรรมการตรวจสอบ |       |     |   |
|   |                         |                         | 1     | 144 |   |
|   |                         | กรรมกา                  | 92.00 | .00 |   |
|   |                         | รสรรหาและพิจารณาค่าตอบแทน |       |     |   |
|   |                         |                         | 12.00 | 7   |   |
|   |                         |                         |       | .50 |   |
+---+-------------------------+-------------------------+-------+-----+---+
| 3 | นางพจนา มาโนช           | รองประธานกรรมการ        | 3     | 370 |   |
|   |                         |                         | 84.00 | .00 |   |
|   |                         | ประธานกรรมการบริหาร      |       |     |   |
|   |                         |                         | 2     | 246 |   |
|   |                         |                         | 44.00 | .00 |   |
+---+-------------------------+-------------------------+-------+-----+---+
| 4 | นายแพทย์สุชา นิมมานนิตย์     | กรรมการ                 | 3     | 370 |   |
|   |                         |                         | 84.00 | .00 |   |
|   |                         | กรรมการบริหาร            |       |     |   |
|   |                         |                         | 1     | 146 |   |
|   |                         |                         | 44.00 | .00 |   |
+---+-------------------------+-------------------------+-------+-----+---+
| 5 | นายแพทย์กฤษฎา บานชื่น      | กรรมการ                 | 3     | 370 |   |
|   |                         |                         | 84.00 | .00 |   |
|   |                         | กรรมการตรวจสอบ          |       |     |   |
|   |                         |                         | 1     | 158 |   |
|   |                         | กรรมกา                  | 92.00 | .00 |   |
|   |                         | รสรรหาและพิจารณาค่าตอบแทน |       |     |   |
|   |                         |                         | 16.00 | 7   |   |
|   |                         |                         |       | .50 |   |
+---+-------------------------+-------------------------+-------+-----+---+
| 6 | นายศิริชัย มาโนช           | กรรมการ                 | 5     | 508 |   |
|   |                         |                         | 68.00 | .00 |   |
|   |                         | กรรมการบริหาร            |       |     |   |
|   |                         |                         | 1     | 140 |   |
|   |                         |                         | 36.00 | .00 |   |
+---+-------------------------+-------------------------+-------+-----+---+
| 7 | นางกาญจนา จิตฤดีอำไพ      | กรรมการ                 | 3     | 370 |   |
|   |                         |                         | 72.00 | .00 |   |
+---+-------------------------+-------------------------+-------+-----+---+
| 8 | ร้อยตรีกิตติ ธรณินทร์         | กรรมการ                 | 3     | 370 |   |
|   |                         |                         | 84.00 | .00 |   |
|   |                         | กรรมการตรวจสอบ          |       |     |   |
|   |                         |                         | 2     | 176 |   |
|   |                         | กรรมกา                  | 28.00 | .00 |   |
|   |                         | รสรรหาและพิจารณาค่าตอบแทน |       |     |   |
|   |                         |                         | 16.00 | 7   |   |
|   |                         |                         |       | .50 |   |
+---+-------------------------+-------------------------+-------+-----+---+
| 9 | ศาสตราจารย์นายแพทย์เสวก   | กรรมการ                 | 3     | 360 |   |
|   | วีระเกียรติ                |                         | 72.00 | .00 |   |
|   |                         | กรรมการตรวจสอบ          |       |     |   |
|   |                         |                         | 16.00 | 36  |   |
|   |                         | กรรมกา                  |       | .00 |   |
|   |                         | รสรรหาและพิจารณาค่าตอบแทน | 16.00 |     |   |
|   |                         |                         |       | 7   |   |
|   |                         |                         |       | .50 |   |
+---+-------------------------+-------------------------+-------+-----+---+
| 1 | นางสาวอรนุช วานิช         | กรรมการ                 | 3     | 370 |   |
| 0 |                         |                         | 84.00 | .00 |   |
+---+-------------------------+-------------------------+-------+-----+---+
| ร |                         |                         | 5,5   | 4,  |   |
| ว |                         |                         | 12.00 | 909 |   |
| ม |                         |                         |       | .00 |   |
+---+-------------------------+-------------------------+-------+-----+---+

ค่าตอบแทนผู้บริหารและที่ปรึกษา ในปี 2556
บริษัทได้จ่ายค่าตอบแทนประกอบด้วยค่าตอบแทนในรูปของ เงินเดือน โบนัส ค่าที่ปรึกษา
และค่าเบี้ยประชุม ให้กับผู้บริหาร จำนวน 7 ราย รวมทั้งสิ้น 19,867,850 บาท

ค่าตอบแทนอื่น

ไม่มี

บุคลากร

จำนวนบุคลากรของบริษัท ณ วันที่ 31 ธันวาคม 2556 รวมทั้งสิ้น 1,159 คน
โดยแบ่งตามสายงานหลัก ดังนี้

1. ผู้ปฏิบัติงานฝ่ายแพทย์และฝ่ายการพยาบาล จำนวน 883 คน

2. ผู้ปฏิบัติงานฝ่ายบริหาร จำนวน 276 คน

รวม 1,159 คน

ผลตอบแทนรวมของพนักงานของบริษัท ปี 2556 รวม 410.56 ล้านบาท (ลักษณะผลตอบแทน
ประกอบด้วย เงินเดือน, โบนัส, ค่าแรงรายวัน, เงินสมทบกองทุนสำรองเลี้ยงชีพ และอื่นๆ)

9. การกำกับดูแลกิจการ

นโยบายการกำกับดูแลกิจการ

บริษัทฯ มีความมุ่งมั่นที่เป็นโรงพยาบาลชั้นนำในภาคตะวันออก สร้างความน่าเชื่อถือให้กับผู้ลงทุน
และผู้ที่มีส่วนได้ส่วนเสียต่อการดำเนินธุรกิจ
เพิ่มมูลค่าขององค์กรและส่งเสริมการเติมโตอย่างยั่งยืนของบริษัทฯ ด้วยการบริหารงานขององค์กร
โดยยึดหลักบรรษัทภิบาลที่ดี จึงกำหนดนโยบายกลไกการบริหาร
และระบบกำกับดูแลเพื่อให้การดำเนินงานขององค์กรดำเนินไปอย่างมีประสิทธิภาพ
และบรรลุตามวัตถุประสงค์และเป้าหมายที่วางไว้
บนแนวทางการดำเนินธุรกิจที่ยึดมั่นในความโปร่งใส รับผิดชอบต่อผู้มีส่วนได้เสียทุกฝ่าย
รวมทั้งยึดมั่นในความรับผิดชอบต่อสังคมเพื่อประโยชน์ส่วนรวม

ในปี 2556 คณะกรรมการบริษัทฯ ได้มีการพิจารณานโยบายการกำกับดูแลกิจการเป็นครั้งแรก
ซึ่งนโยบายด้านการกำกับดูแลกิจการ ซึ่งได้เปิดเผยไว้บนเว็บไซต์ของบริษัทฯ www.aikchol.com

คณะกรรมการชุดย่อย

บริษัทฯ มีคณะกรรมการ 4 ชุด คือ คณะกรรมการบริษัท คณะกรรมการตรวจสอบ
คณะกรรมการสรรหาและพิจารณาค่าตอบแทน และคณะกรรมการบริหาร
โดยรายละเอียดของคณะกรรมการแต่ละชุด มีดังต่อไปนี้

คณะกรรมการบริษัท (หัวข้อ โครงสร้างการจัดการ หน้า 17)

คณะกรรมการตรวจสอบ

ที่ประชุมคณะกรรมการบริษัท ครั้งที่ 272 เมื่อวันที่ 18 เมษายน 2555
ได้มีมติแต่งตั้งคณะกรรมการตรวจสอบซึ่งครบตามวาระชุดใหม่ ประกอบด้วยกรรมการอิสระ จำนวน
4 ท่าน และมีระยะเวลาในการดำรงตำแหน่งเป็นเวลา 2 ปี
โดยมีรายชื่อคณะกรรมการตรวจสอบดังนี้

1. นายวิชัย เทพเฉลิม ประธานกรรมการตรวจสอบ

2. นายแพทย์กฤษฎา บานชื่น กรรมการตรวจสอบ

3. ร้อยตรีกิตติ ธรณินทร์ กรรมการตรวจสอบ

4. ศ.นพ.เสวก วีระเกียรติ กรรมการตรวจสอบ

ทั้งนี้ กรรมการตรวจสอบแต่ละท่านเป็นบุคคลที่ทรงคุณวุฒิ มีทักษะ
ประสบการณ์ที่เหมาะสมและมีคุณสมบัติเป็นกรรมการอิสระ และร้อยตรีกิตติ ธรณินทร์
เป็นกรรมการตรวจสอบที่มีความรู้และประสบการณ์เพียงพอที่จะทำหน้าที่สอบทานความน่าเชื่อถือของงบการเงินของบริษัท

วาระการดำรงตำแหน่งของคณะกรรมการตรวจสอบ

กำหนดให้ประธานกรรมการตรวจสอบ และกรรมการตรวจสอบมีวาระอยู่ในตำแหน่งคราวละ 2 ปี
กรรมการตรวจสอบซึ่งพ้นจากตำแหน่งตามวาระอาจได้รับการแต่งตั้งใหม่อีกครั้งได้

คุณสมบัติของคณะกรรมการตรวจสอบ

1. ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
บริษัทร่วม ผู้ถือหุ้นรายใหญ่ หรือผู้มีอำนาจควบคุมของผู้ขออนุญาต หรือนิติบุคคลที่มีความขัดแย้ง ทั้งนี้
ให้นับรวมการถือหุ้นของผู้ที่เกี่ยวข้องด้วยของกรรมการอิสระรายนั้นๆ ด้วย

2. ไม่เป็น หรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมบริษัทฯ บริษัทใหญ่ บริษัทย่อย บริษัทร่วม
บริษัทย่อยในลำดับเดียวกัน ผู้ถือหุ้นรายใหญ่ หรือนิติบุคคลที่มีความขัดแย้ง
เว้นแต่จะได้พ้นจากการมีลักษณะดังกล่าวมาแล้ว ไม่น้อยกว่า 2 ปี ก่อนได้รับการเลือกตั้ง

3. ไม่เป็นบุคคลที่มีความสัมพันธ์ทางสายโลหิต
หรือโดยการจดทะเบียนตามกฎหมายในลักษณะที่เป็นบิดา มารดา คู่สมรส พี่น้อง และบุตร
รวมทั้งคู่สมรสของบุตร ของกรรมการรายอื่น ผู้บริหาร ผู้ถือหุ้นรายใหญ่ ผู้มีอำนาจควบคุม
หรือบุคคลที่ได้รับการเสนอให้เป็น กรรมการ ผู้บริหาร หรือผู้มีอำนาจควบคุมของบริษัทฯ
หรือบริษัทย่อย

4. ไม่มี หรือเคยมีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ ผู้มีอำนาจควบคุมของบริษัท หรือนิติบุคคลที่อาจมีความขัดแย้ง
ในลักษณะที่อาจเป็นการขัดขวางการใช้วิจารณญาณอย่างอิสระ รวมทั้งไม่เป็น
หรือเคยเป็นผู้ถือหุ้นที่มีนัย หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัทฯ บริษัทใหญ่
บริษัทย่อย บริษัทร่วม ผู้ถือหุ้นรายใหญ่ ผู้มีอำนาจควบคุมของผู้ขออนุญาต
กรรมการซึ่งไม่ใช่กรรมการอิสระหรือผู้บริหารของผู้ที่มีความสัมพันธ์ทางธุรกิจกับบริษัทฯ
หรือนิติบุคคลที่อาจมีความขัดแย้ง เว้นแต่จะได้ พ้นจากการมีลักษณะดังกล่าวมาแล้วมาน้อยกว่า 2
ปีก่อนวันที่ได้รับการแต่งตั้ง

ความสัมพันธ์ทางธุรกิจดังกล่าวข้างต้น
รวมถึงการทำรายการทางการค้าที่กระทำเป็นปกติเพื่อประกอบกิจการ การเช่า หรือ
ให้เช่าอสังหาริมทรัพย์ รายการเกี่ยวกับทรัพย์สิน หรือบริการ หรือการให้
หรือรับความช่วยเหลือทางการเงิน ด้วยการรับ หรือการให้ยืม ค้ำประกัน
การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน ซึ่งเป็นผลให้ผู้ขออนุญาต
หรือคู่สัญญามีภาระหนี้สินที่ต้องชำระต่ออีกฝ่ายหนึ่ง ตั้งแต่ร้อยละ 3
ของทรัพย์สินที่มีตัวตนสุทธิของผู้ขออนุญาต หรือตั้งแต่ 20 ล้านบาทขึ้นไป แล้วแต่จำนวนใดจะต่ำกว่า
ทั้งนี้
การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการกำกับตลาดทุนว่าด้วยหลักเกณฑ์ในการทำรายการที่เกี่ยวโยง
โดยอนุโลม แต่ในการพิจารณาภาระหนี้สินดังกล่าว ให้นับรวมภาระหนี้สินที่เกิดขึ้นในระหว่าง 1 ปี
ก่อนวันที่มีความสัมพันธ์ทางธุรกิจกับบุคคลเดียวกัน

5. ไม่เป็น หรือเคยเป็นผู้สอบบัญชีของบริษัทฯ บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
ผู้บริหาร ผู้ถือหุ้นที่มีนัย ผู้มีอำนาจควบคุม หรือหุ้นส่วนผู้จัดการของสำนักงานสอบบัญชี
ซึ่งมีผู้สอบบัญชีของบริษัทฯ หรือนิติบุคคลที่อาจมีความขัดแย้งสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี ก่อนวันที่ได้รับการแต่งตั้ง

6. ไม่เป็น หรือเคยเป็นผู้ให้บริการทางวิชาชีพใดๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน ซึ่งได้รับค่าบริการเกินกว่า 2
ล้านบาทต่อปีจากบริษัทฯ บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง
ทั้งนี้ในกรณีที่ผู้ให้บริการทางวิชาชีพเป็นนิติบุคคล ให้รวมถึงการเป็นผู้ถือหุ้นรายใหญ่
กรรมการซึ่งไม่ใช่กรรมการอิสระ ผู้บริหาร ผู้มีอำนาจควบคุม หรือหุ้นส่วนผู้จัดการ
ของผู้ให้บริการทางวิชาชีพนั้นด้วย เว้นแต่ จะได้พ้นจากการมีลักษณะดังกล่าวมาแล้วไม่น้อยกว่า 2
ปีก่อนวันที่ได้รับการแต่งตั้ง

7. ไม่เป็นกรรมการที่ได้รับการแต่งตั้งขึ้นเป็นตัวแทนของกรรมการของบริษัทฯ ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

8.
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ

9. ไม่เป็นกรรมการที่ได้รับมอบหมายจากคณะกรรมการบริษัทฯ
ให้ตัดสินใจในการดำเนินกิจการของบริษัทฯ บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง

10. ไม่เป็นกรรมการของบริษัทใหญ่ บริษัทย่อย หรือบริษัทย่อยในลำดับเดียวกัน
เฉพาะที่เป็นบริษัทจดทะเบียน

11. เพื่อประโยชน์ในการพิจารณาคุณสมบัติดังกล่าว จึงได้ให้คำจำกัดความไว้ ดังต่อไปนี้

11.1 “บริษัทใหญ่” หมายความว่า
บริษัทที่ถือหุ้นในบริษัทจดทะเบียนไม่ว่าทางตรงหรือทางอ้อมเกินกว่าร้อยละ 50
ของทุนที่ชำระแล้วของบริษัทจดทะเบียน

11.2 “บริษัทย่อย” หมายความว่า บริษัทที่บริษัทจดทะเบียนถือหุ้น ไม่ว่าทางตรงหรือทางอ้อม
เกินกว่าร้อยละ 50 ของทุนชำระแล้วของบริษัทนั้น

11.3 “ผู้ถือหุ้นรายใหญ่” หมายความว่า ผู้ที่ถือหุ้นไม่ว่าโดยตรงหรือทางอ้อมในบริษัทจดทะเบียน
หรือบริษัทย่อยรวมกันเกินกว่าร้อยละ 10 ของทุนชำระแล้ว
ของบริษัทหรือบริษัทย่อยการถือหุ้นดังกล่าวให้นับรวมถึงหุ้นที่ถือโดยผู้ที่เกี่ยวข้องด้วย

11.4 “ผู้บริหาร” หมายความว่า กรรมการบริหาร ผู้จัดการ พนักงานระดับผู้จัดการฝ่ายขึ้นไป
หรือผู้ซึ่งดำรงตำแหน่งเทียบเท่าที่เรียกชื่ออย่างอื่นที่มีอำนาจจัดการของบริษัทฯ และบริษัทย่อย
และรวมถึงบุคคลที่บริษัทฯ หรือบริษัทย่อยทำสัญญาให้มีอำนาจทั้งหมด
หรือบางส่วนในการบริหารงานของบริษัทฯ หรือ บริษัทย่อย

11.5 “ผู้ที่เกี่ยวข้อง” หมายความว่า บุคคลตามมาตรา 258 (1) ถึง (2)
แห่งพระราชบัญญัติหลักทรัพย์ และตลาดหลักทรัพย์ พ.ศ. 2535

11.6 “ความเห็นที่เป็นอิสระ” หมายความว่า
การแสดงความเห็นหรือรายงานได้อย่างเสรีตามภารกิจที่ได้รับมอบหมาย
โดยไม่ต้องคำนึงถึงผลประโยชน์ใดๆ ที่เกี่ยวกับทรัพย์สินหรือตำแหน่งหน้าที่
และไม่ตกอยู่ภายใต้อิทธิพลของบุคคลหรือกลุ่มบุคคลใด รวมถึงไม่มีสถานการณ์ใดๆ
ที่จะมาบีบบังคับให้ไม่สามารถแสดงความเห็นได้ตามที่พึงจะเป็น

อำนาจหน้าที่และความรับผิดชอบ

1. สอบทานให้บริษัทฯ มีรายงานทางการเงินอย่างถูกต้องและเพียงพอ

2. สอบทานให้บริษัทฯ มีระบบการควบคุมภายใน (Internal Control)
และระยะการตรวจสอบภายใน (Internal Audit) ที่เหมาะสมและมีประสิทธิผล
และพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง
รวมถึงการพิจารณาให้โทษกับหน้าแผนกตรวจสอบภายใน
โดยประเมินผลร่วมกับผู้ดำรงตำแหน่งสูงสุดของฝ่ายจัดการ

3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

4. สอบทานให้บริษัทฯ มีระบบบริหารความเสี่ยง
และมาตรการในการจัดการความเสี่ยงอย่างเหมาะสม

5. สอบทานมาตรฐานการตรวจรักษาพยาบาล เพื่อให้เป็นไปอย่างถูกต้อง
และเหมาะสมตามมาตรฐาน

6. สอบทานกระบวนการภายในเกี่ยวกับการรับแจ้งเบาะแสและการรับข้อร้องเรียน
โดยเฉพาะเกี่ยวกับรายการในงบการเงินที่ไม่เหมาะสมหรือประเด็นอื่นๆ ด้วย
โดยต้องทำให้ผู้แจ้งเบาะแสมั่นใจได้ว่ามีกระบวนการสอบสวนที่เป็นอิสระ
และมีการดำเนินการในการติดตามที่เหมาะสม

7. สอบทานหลักฐานการไต่สวนภายใน เมื่อมีข้อสงสัยหรือสันนิษฐานว่า
อาจมีการทุจริตหรือมีสิ่งผิดปกติ หรือความบกพร่องสำคัญในระบบการควบคุมภายใน
และนำเสนอคณะกรรมการบริษัทฯ พิจารณาต่อไป

8. พิจารณาอนุมัติกฎบัตรของแผนกตรวจสอบภายใน

9. พิจารณาอนุมัติแผนตรวจสอบประจำปีของแผนกตรวจสอบภายใน

10. พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
โดยไม่มีฝ่ายจัดการเข้าร่วมประชุมอย่างน้อยปีละ 1 ครั้ง

11.
พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์
ทั้งนี้ เพื่อให้ความมั่นใจว่ารายการดังกล่าวสมเหตุสมผล และเป็นประโยชน์สูงสุดของบริษัทฯ

12.
จัดทำรายงานกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
ซึ่งรายงานดังกล่าวต้องลงนามโดยประธานกรรมการตรวจสอบ และต้องประกอบด้วยข้อมูลอย่างน้อย
ดังต่อไปนี้

12.1 ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัทฯ

12.2 ความเห็นเกี่ยวกับความเพียงพอของระบบควบคุมภายในของบริษัทฯ

12.3 ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

12.4 ความเห็นเกี่ยวกับความเหมาะสมของผู้สอบบัญชี

12.5 ความเห็นเกี่ยวกับรายการที่อาจมีความขัดแย้งทางผลประโยชน์

12.6 จำนวนการประชุมคณะกรรมการตรวจสอบ
และการเข้าร่วมประชุมของคณะกรรมการตรวจสอบแต่ละท่าน

12.7 ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
(Charter)

12.8 รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัทฯ

12.9 ปฏิบัติการอื่นใดตามที่คณะกรรมการของบริษัทฯ
มอบหมายด้วยความเห็นชอบจากคณะกรรมการตรวจสอบ

13. หน้าที่อื่นๆ

13.1 สอบทานกฎบัตรของคณะกรรมการตรวจสอบเป็นประจำทุกปี เพื่อพิจารณาว่า
มีความจำเป็นต้องปรับเปลี่ยนความรับผิดชอบของคณะกรรมการตรวจสอบที่กำหนดไว้หรือไม่
และเสนอให้มีการพิจารณาเปลี่ยนแปลง หากมีความจำเป็น และนำเสนอคณะกรรมการบริษัทฯ
เพื่อพิจารณาอนุมัติ

13.2 คณะกรรมการตรวจสอบสามารถขอคำปรึกษาจากที่ปรึกษาภายนอกที่เป็นอิสระได้ในกรณีจำเป็น
โดยบริษัทฯ เป็นผู้ออกค่าใช้จ่าย

ในการปฏิบัติหน้าที่ดังกล่าวข้างต้น
คณะกรรมการตรวจสอบมีความรับผิดชอบต่อคณะกรรมการของบริษัทฯ โดยตรง
และคณะกรรมการของบริษัทฯ ยังคงมีความรับผิดชอบในการดำเนินงานของบริษัทฯ ต่อบุคคลภายนอก

คณะกรรมการสรรหาและพิจารณาค่าตอบแทน

คณะกรรมการสรรหาและพิจารณาค่าตอบแทน ประกอบด้วยกรรมการอิสระ
มีวาระการดำรงตำแหน่งเป็นระยะเวลา 2 ปี รายชื่อคณะกรรมการสรรหาและพิจารณาค่าตอบแทน
ประกอบด้วย

1. นายแพทย์กฤษฎา บานชื่น ประธานกรรมการสรรหาและพิจารณาค่าตอบแทน

2. นายวิชัย เทพเฉลิม กรรมการสรรหาและพิจารณาค่าตอบแทน

3. ร้อยตรีกิตติ ธรณินทร์ กรรมการสรรหาและพิจารณาค่าตอบแทน

4. ศ.นพ.เสวก วีระเกียรติ กรรมการสรรหาและพิจารณาค่าตอบแทน

วาระการดำรงตำแหน่งของคณะกรรมการสรรหาและพิจารณาค่าตอบแทน

คณะกรรมการสรรหาและพิจารณาค่าตอบแทน มีวาระการดำรงตำแหน่ง 2 ปี
กรรมการซึ่งพ้นจากตำแหน่งตามวาระอาจได้รับการแต่งตั้งใหม่อีกครั้งได้

อำนาจหน้าที่และความรับผิดชอบ

ด้านการสรรหา

1. กำหนดนโยบาย หลักเกณฑ์ และวิธีการในการสรรหากรรมการและผู้มีอำนาจในการจัดการ
เพื่อเสนอให้คณะกรรมการบริษัทฯ พิจารณาอนุมัติ

2.
คัดเลือกและเสนอชื่อบุคคลที่มีคุณสมบัติเหมาะสมและเป็นไปตามระเบียบและกฎหมายที่เกี่ยวข้องกำหนดเพื่อดำรงตำแหน่งกรรมการบริษัท
กรรมการในคณะกรรมการชุดย่อย และผู้มีอำนาจในการจัดการ ให้คณะกรรมการบริษัทพิจารณา

ทั้งนี้ในการเสนอชื่อกรรมการบริษัทฯ
คณะกรรมการสรรหาและพิจารณาค่าตอบแทนจะพิจารณาถึงประสบการณ์อย่างน้อยด้านหนึ่งด้านใดที่สำคัญสำหรับคณะกรรมการบริษัท
(เช่นการแพทย์ การเงิน บริหารธุรกิจ การตลาด การบริหารทรัพยากรบุคคล กฎหมาย
การจัดการ) ตลอดจนพิจารณาถึงความสามารถที่จะช่วยให้การดำเนินการของคณะกรรมการบริษัทฯ
เป็นไปอย่างรอบคอบยิ่งขึ้น ความสามารถในการดำเนินการตัดสินใจทางธุรกิจอย่างมีเหตุมีผล
ความสามารถในการคิดอย่างมีกลยุทธ์ แสดงให้เห็นถึงความมีประสบการณ์ในการเป็นผู้นำ
รวมทั้งความชำนาญในวิชาชีพในระดับสูงและความซื่อสัตย์ ตลอดจนมีคุณสมบัติส่วนบุคคลอื่นที่เหมาะสม

3. ดูแลให้คณะกรรมการและคณะกรรมการชุดย่อยมีขนาดและองค์ประกอบที่เหมาะสมกับองค์กร
รวมถึงมีการปรับเปลี่ยนให้สอดคล้องกับสภาพแวดล้อมที่เปลี่ยนแปลงไป โดยคณะกรรมการบริษัทฯ
และคณะกรรมการชุดย่อยจะต้องประกอบด้วยบุคคลที่มีความรู้ความสามารถ ทักษะ
และประสบการณ์ในด้านต่างๆ

4. เปิดเผยนโยบายและรายละเอียดของกระบวนการสรรหาในรายงานประจำปีของบริษัทฯ

5. ทบทวนและสรุปผลการจัดทำแผนการสืบทอดตำแหน่งและความต่อเนื่องในการบริหารที่เหมาะสม
สำหรับตำแหน่งผู้บริหารระดับสูง เป็นประจำทุกปีและรายงานให้คณะกรรมการบริษัทฯ รับทราบ

ด้านค่าตอบแทน

1. กำหนดนโยบาย หลักเกณฑ์ หรือวิธีการพิจารณาค่าตอบแทนและผลประโยชน์อื่น
รวมถึงเสนอค่าตอบแทนสำหรับตำแหน่ง ผู้บริหารระดับสูง โดยมีหลักเกณฑ์ที่ชัดเจน โปร่งใส
และนำเสนอให้คณะกรรมการบริษัทฯ พิจารณาอนุมัติ

2. ดูแลให้กรรมการบริษัทฯ และผู้บริหารระดับสูง
ได้รับผลตอบแทนที่เหมาะสมกับหน้าที่และความรับผิดชอบ

3. กำหนดแนวทางในการประเมินผลงานของกรรมการบริษัทฯ
และผู้มีอำนาจในการจัดการเพื่อพิจารณาผลตอบแทนประจำปี

4. เปิดเผยนโยบายเกี่ยวกับการกำหนดค่าตอบแทนและเปิดเผยค่าตอบแทนในรูปแบบต่างๆ
รวมทั้งจัดทำรายงานการกำหนดค่าตอบแทน โดยอย่างน้อยต้องมีรายละเอียดเกี่ยวกับเป้าหมาย
การดำเนินงาน และความเห็นของคณะกรรมการสรรหาฯ ไว้ในรายงานประจำปีของบริษัทฯ

5. เสนอแนะค่าตอบแทนที่เหมาะสมของคณะกรรมการบริษัทฯ
และคณะกรรมการชุดย่อยต่อคณะกรรมการบริษัทฯ
เพื่อให้ความเห็นชอบก่อนเสนอที่ประชุมผู้ถือหุ้นเพื่อพิจารณาอนุมัติ

6. ปฏิบัติหน้าที่ตามที่ได้รับมอบหมายจากคณะกรรมการบริษัทฯ

คณะกรรมการบริหาร

ที่ประชุมคณะกรรมการบริษัท ครั้งที่ 280 เมื่อวันที่ 14 สิงหาคม 2556
ได้มีมติแต่งตั้งคณะกรรมการบริหาร และมีวาระการดำรงตำแหน่ง 1 ปี ประกอบด้วย

1. นางพจนา มาโนช ประธานกรรมการบริหาร

2. นายแพทย์สุชา นิมมานนิตย์ กรรมการบริหาร

3. นายศิริชัย มาโนช กรรมการบริหาร

วาระการดำรงตำแหน่งของคณะกรรมการบริหาร

1. กำหนดให้กรรมการบริหาร ดำรงตำแหน่งคราวละ 1 ปี

2. กรรมการบริหารพ้นจากตำแหน่งเมื่อ

2.1 พ้นจากการเป็นกรรมการของบริษัท

2.2 ลาออก

2.3 ตาย

2.4 คณะกรรมการบริษัทมีมติให้พ้นจากตำแหน่ง

3.
เมื่อกรรมการบริหารพ้นจากตำแหน่งก่อนครบวาระให้คณะกรรมการบริษัทแต่งตั้งกรรมการที่มีคุณสมบัติครบถ้วนเป็นกรรมการบริหารแทน
โดยอยู่ในตำแหน่งเพียงเท่าวาระของตนที่ดำรงตำแหน่งกรรมการบริษัท

อำนาจหน้าที่และความรับผิดชอบ

1. นำนโยบายที่กรรมการบริษัทฯ มอบหมาย มากำหนดแผนงานและแผนปฏิบัติงาน
ให้ตรงตามวัตถุประสงค์ของบริษัทฯ

2. กำหนดโครงสร้างการดำเนินธุรกิจหลักของบริษัทฯ คืองานบริการทางการแพทย์
และงานสนับสนุน งานบริการทางการแพทย์ ให้สอดคล้องกับสภาพเศรษฐกิจ และการแข่งขัน
เพื่อเสนอให้กรรมการบริษัทฯ เห็นชอบ

3. กำหนดแผนธุรกิจ งบประมาณ
อำนาจการบริหารและความรับผิดชอบในแต่ละฝ่ายให้กรรมการบริษัทฯ เห็นชอบ

4. มีอำนาจในการอนุมัติการดำเนินงานทางการเงิน ในวงเงินไม่เกินจำนวนที่คณะกรรมการบริษัทฯ
กำหนด

5. จัดให้มีการรักษาไว้ ซึ่งระบบควบคุมภายใน (Internal Control)
เพื่อปกป้องเงินทุนของผู้ถือหุ้น และทรัพย์สินของบริษัทฯ

6. รับผิดชอบความมีประสิทธิภาพของระบบการตรวจสอบภายใน (Internal Audit)
ให้ครอบคลุมทางการเงิน (Financial Audit) การดำเนินงาน (Operational Audit)
การกำกับดูแลการปฏิบัติงาน (Compliance Audit) และการบริหารจัดการ (Managerial
Audit) โดยเฉพาะอย่างยิ่งการบริหารความเสี่ยง (Risk Management)

7. ความรับผิดชอบต่อผู้เกี่ยวข้องภายนอก คือ คู่ค้า และคู่สัญญา
ให้ดำเนินธุรกิจด้วยผลประโยชน์ร่วมกันสร้างความพึงพอใจต่อกัน
ถือปฏิบัติตามเงื่อนไขที่มีต่อเจ้าหนี้การชำระคืน และการดูแลหลักประกันต่างๆ

8. รับผิดชอบดูแลการพัฒนาเสริมสร้างสิ่งแวดล้อมที่ปลอดภัย
บรรยากาศการทำงานและวัฒนธรรมองค์กรที่ดีการทำงานเป็นทีม

9. รับผิดชอบการบริหารจัดการต่อพนักงาน ซึ่งเป็นทรัพยากรอันมีค่าสูงสุด
และปัจจัยสู่ความสำเร็จของบริษัทฯโดยตระหนักถึงสิทธิของพนักงานทุกระดับ

10. กรณีที่พบเห็นการปฏิบัติที่ขัดต่อจรรยาบรรณ กฎหมาย ข้อบังคับต่างๆ ให้กำกับดูแล
และรายงานต่อกรรมการบริษัทฯ หรือกรรมการตรวจสอบ แล้วแต่กรณี

11. ให้เปิดเผยข้อมูลการปฏิบัติงาน ในรายงานประจำปีตามกฎหมาย
และข้อบังคับที่เกี่ยวข้องกำหนดไว้เพื่อความโปร่งใส และการมีบรรษัทภิบาลที่ดี

12. ปฏิบัติงานอื่นๆ ตามที่คณะกรรมการบริษัทฯ มอบหมาย

การสรรหาและแต่งตั้งกรรมการและผู้บริหารระดับสูง

คณะกรรมการบริษัทฯ มีมติแต่งตั้งคณะกรรมการสรรหาและพิจารณาค่าตอบแทน
เพื่อทำหน้าที่พิจารณาคุณสมบัติและคัดเลือกบุคคลที่จะเป็นกรรมการ กรรมการบริหารและที่ปรึกษา
ผู้บริหารระดับสูง ตั้งแต่ระดับผู้อำนวยการ รองผู้อำนวยการ ผู้ช่วยผู้อำนวยการ
และนำผลการสรรหาเสนอคณะกรรมการบริษัทฯ
พิจารณาตามความเหมาะสมและดำเนินการให้สอดคล้องกับข้อบังคับของบริษัทฯ

สำหรับตำแหน่งกรรมการจะนำเสนอที่ประชุมผู้ถือหุ้นเพื่อทราบ หรืออนุมัติตามข้อบังคับของบริษัทฯ
ซึ่งการลงคะแนนเสียงเลือกตั้งกรรมการในการประชุมผู้ถือหุ้น ให้ถือปฏิบัติดังนี้

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2. การเลือกตั้งกรรมการ
จะลงคะแนนเสียงเลือกตั้งเป็นรายบุคคลหรือหลายคนพร้อมกันเต็มตามจำนวนกรรมการทั้งหมดที่จะต้องเลือกตั้งในคราวนั้นก็ได้
ทั้งนี้ตามแต่ที่ประชุมจะเห็นสมควร
โดยในการออกเสียงลงคะแนนไม่ว่าจะเป็นการเลือกตั้งเป็นรายบุคคล หรือหลายคนดังกล่าว
บุคคลแต่ละคนที่ผู้ถือหุ้นออกเสียงเลือกตั้งจะได้รับคะแนนเสียงจากผู้ถือหุ้นตามจำนวนหุ้นที่ผู้ถือหุ้นนั้นมีอยู่ทั้งหมดตามข้อ
1 โดยผู้ถือหุ้นดังกล่าวจะแบ่งคะแนนเสียงให้แก่ผู้หนึ่งผู้ใดมากหรือน้อยเพียงใดไม่ได้

3.
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่พึงมี
หรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดมามีคะแนนเสียงเท่ากันเกินจำนวนกรรมการที่จะพึงมี
หรือพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

แต่ในกรณีตำแหน่งกรรมการว่างลง เพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัด
และกฎหมายว่าด้วยหลักทรัพย์และตลาดหลักทรัพย์
เข้าเป็นกรรมการในการประชุมคณะกรรมการคราวถัดไป
เว้นแต่วาระของกรรมการผู้ออกไปนั้นเหลือน้อยกว่า 2 เดือน

มติของคณะกรรมการตามวรรคหนึ่งต้องประกอบด้วย คะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่
บุคคลซึ่งเข้าเป็นกรรมการแทนตามวรรคหนึ่งอยู่ในตำแหน่งเพียงเท่าวาระที่ยังเหลืออยู่ของกรรมการซึ่งตนแทน

คุณสมบัติกรรมการอิสระ

กรรมการที่เป็นอิสระ หรือ กรรมการอิสระของบริษัทฯ มีคุณสมบัติตามเกณฑ์ที่ตลาดหลักทรัพย์ฯ
และสำนักงาน กลต.กำหนด คือ

1. ถือหุ้นไม่เกิน 1% ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ
บริษัทร่วมหรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
ตามพระราชบัญญัติหลักทรัพย์ และตลาดหลักทรัพย์)

2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัท
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี ก่อนได้รับการแต่งตั้ง

3. ไม่เป็นบุคคลที่มีความสัมพันธ์ทางสายโลหิต
หรือโดยการจดทะเบียนตามกฎหมายในลักษณะที่เป็นบิดามารดา คู่สมรส พี่น้อง และบุตร
รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
หรือบุคคลที่ได้รับการเสนอให้เป็นผู้บริหาร หรือผู้มีอำนาจควบคุมของบริษัทฯ หรือบริษัทย่อย

4. ไม่มี หรือเคยมีความสัมพันธ์ทางธุรกิจกับบริษัทฯ, บริษัทใหญ่, บริษัทย่อย, บริษัทร่วม,
หรือนิติบุคคลที่อาจมีความขัดแย้ง ในลักษณะที่อาจเป็นการขัดขวางการใช้วิจารณญาณอย่างอิสระ
รวมทั้งไม่เป็น หรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
ของผู้ที่มีความสัมพันธ์ทางธุรกิจกับบริษัทฯ หรือนิติบุคคลที่อาจมีความขัดแย้ง
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปีก่อนวันที่ได้รับการแต่งตั้ง

5. ไม่เป็น หรือเคยเป็นผู้สอบบัญชีของบริษัทฯ, บริษัทใหญ่, บริษัทย่อย, บริษัทร่วม,
หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัทฯ,
หรือนิติบุคคลที่อาจมีความขัดแย้งสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง

6. ไม่เป็น หรือเคยเป็นผู้ให้บริการทางวิชาชีพใดๆ ซึ่งรวมถึงการให้บริการเป็นที่ปรึกษากฎหมาย
หรือที่ปรึกษาทางการเงิน ซึ่งได้รับค่าบริการเกินกว่าสองล้านบาทต่อปีจากบริษัทฯ, บริษัทใหญ่,
บริษัทย่อย, บริษัทร่วม, หรือนิติบุคคลที่อาจมีความขัดแย้ง
ทั้งนี้ในกรณีที่ผู้ให้บริการทางวิชาชีพเป็นนิติบุคคล ให้รวมถึงการเป็นผู้ถือหุ้นรายใหญ่
กรรมการซึ่งไม่ใช่กรรมการอิสระ ผู้บริหาร หรือหุ้นส่วนผู้จัดการของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปีก่อนวันที่ได้รับการแต่งตั้ง

7. ไม่เป็นกรรมการที่ได้รับการแต่งตั้งขึ้นเป็นตัวแทนของกรรมการของบริษัทฯ ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้อง กับผู้ถือหุ้นรายใหญ่ของบริษัทฯ

8. ไม่มีลักษณะอื่นใดที่ทำให้ไม่สามารถให้ความเห็นอย่างอิสระเกี่ยวกับการดำเนินงานของบริษัทฯ

การดูแลเรื่องการใช้ข้อมูลภายใน

ผู้บริหารทุกท่านของบริษัทฯ ปฏิบัติตามข้อบังคับของตลาดหลักทรัพย์และสำนักงาน กลต.
เรื่องการจัดทำและเปิดเผยรายงานการถือหลักทรัพย์ของผู้บริหารและผู้สอบบัญชี
โดยเปิดเผยรายงานการถือหลักทรัพย์ของตนต่อสำนักงาน กลต. ภายใน 30
วันนับแต่วันที่ได้รับตำแหน่ง และภายใน 3 วันนับจากการมีการซื้อขาย/โอนหลักทรัพย์
ถ้าผู้บริหารท่านใดไม่ปฏิบัติตามก็จะมีโทษตามพระราชบัญญัติหลักทรัพย์และตลาดหลักทรัพย์ พ.ศ.2535
กำหนด

และกำหนดข้อปฏิบัติและบทลงโทษไว้ในข้อบังคับเกี่ยวกับการทำงานของบริษัทฯ
เพื่อป้องกันพนักงานของบริษัทฯ นำข้อมูลภายในของบริษัทฯไปใช้
เพื่อประโยชน์ส่วนตัวซึ่งขัดต่อประโยชน์หรืออาจก่อให้เกิดความเสียหายแก่บริษัทฯ

นอกจากนั้น บริษัทฯได้กำหนดจรรยาบรรณธุรกิจ
เพื่อให้เป็นหลักปฏิบัติและความรับผิดชอบของกรรมการ ผู้บริหาร และพนักงานของบริษัทฯ
ซึ่งมีนโยบายการซื้อขายหลักทรัพย์ของบริษัทและการใช้ข้อมูล เป็นส่วนหนึ่งของจรรยาบรรณธุรกิจ

ค่าตอบแทนของผู้สอบบัญชี.

1. ค่าตอบแทนจากการสอบบัญชี (Audit Fee) ในรอบปีที่ผ่านมา ซึ่งทางบริษัทฯ จ่ายให้แก่บริษัท
สอบบัญชีธรรมนิติ จำกัด รวมทั้งสิ้น 800,000 บาท (แปดแสนบาทถ้วน)

2. ค่าบริการอื่นๆ (Non-Audit Fee)

- ไม่มี -

การปฏิบัติตามหลักการดูแลกิจการที่ดีของบริษัทฯ ในปี 2556

บริษัทฯ ให้ความสำคัญต่อหลักการกำกับดูแลกิจการที่ดี จึงได้กำหนดนโยบายการกำกับดูแลกิจการที่ดี
ที่เกี่ยวข้องด้านต่างๆ ไว้อย่างชัดเจน (สามารถดาวน์โหลดที่ www.aikchol.com) และปฏิบัติตาม
ดังนี้

หมวดที่ 1 สิทธิของผู้ถือหุ้น

1. บริษัทฯ ได้ให้ความสำคัญและเคารพสิทธิของผู้ถือหุ้น โดยปฏิบัติตามหลักเกณฑ์ที่กฎหมายกำหนด
บริษัทฯ กำหนดให้มีการประชุมสามัญผู้ถือหุ้นเป็นประจำทุกปีภายใน 4
เดือนนับแต่วันสิ้นรอบปีบัญชีของบริษัทฯ
และหากมีความจำเป็นเร่งด่วนที่จะต้องพิจารณาวาระพิเศษที่อาจเป็นเรื่องที่กระทบหรือเกี่ยวข้องกับผลประโยชน์ของผู้ถือหุ้น
ซึ่งจำเป็นต้องได้รับอนุมัติจากผู้ถือหุ้น คณะกรรมการบริษัทฯ
สามารถเรียกประชุมวิสามัญผู้ถือหุ้นได้เป็นกรณีไป โดยในปี 2556 บริษัทฯ
ได้จัดประชุมสามัญผู้ถือหุ้นในวันที่ 29 เมษายน 2556 ณ ห้องประชุม 4 ชั้น 3 อาคาร 2
โรงพยาบาลเอกชล
โดยในปีที่ผ่านมามีจำนวนผู้เข้าร่วมประชุมสามัญผู้ถือหุ้นทั้งที่มาด้วยตัวเองและผ่านการมอบฉันทะ รวม
36 คน คิดเป็นร้อยละ 49.91 ของจำนวนหุ้นทั้งหมดของบริษัทฯ
และในการประชุมสามัญผู้ถือหุ้นดังกล่าวมีกรรมการเข้าร่วมครบทุกท่าน มีประธานกรรมการ
ประธานกรรมการบริหาร ประธานกรรมการตรวจสอบ
ประธานกรรมการสรรหาและพิจารณาค่าตอบแทน และกรรมการอิสระเข้าร่วมประชุมครบทุกท่าน

2. ในปี 2556 บริษัทฯ ได้จัดส่งหนังสือเชิญประชุมให้แก่ผู้ถือหุ้นล่วงหน้า เพื่อแจ้งวาระการประชุม
พร้อมความคิดเห็นของคณะกรรมการในแต่ละวาระ รวมถึงเอกสารประกอบต่างๆ
ให้แก่ผู้ถือหุ้นล่วงหน้าก่อนวันประชุม 14 วันมากกว่าที่กฎหมายกำหนดไว้
เพื่อให้ผู้ถือหุ้นมีข้อมูลเพียงพอในการตัดสินใจ
และเพื่อให้ผู้ถือหุ้นสามารถใช้สิทธิได้เต็มที่โดยได้ชี้แจงรายละเอียดของเอกสารที่ผู้ถือหุ้นต้องนำมาแสดงในวันประชุม
เพื่อรักษาสิทธิในการเข้าร่วมประชุม รวมทั้งสิทธิออกเสียงลงมติของผู้ถือหุ้นไว้ด้วยกัน
นอกจากนี้เพื่ออำนวยความสะดวกให้ผู้ถือหุ้น
บริษัทได้เปิดเผยหนังสือเชิญประชุมและเอกสารประกอบที่เกี่ยวข้องกับการประชุมผู้ถือหุ้นบนเว็บไซต์ของบริษัทฯ
เป็นการล่วงหน้าก่อนจัดส่งเอกสารทางไปรษณีย์ และก่อนวันประชุมไม่น้อยกว่า 30 วัน
และลงประกาศหนังสือนัดประชุมในหนังสือพิมพ์รายวันภาษาไทย ติดต่อกันไม่น้อยกว่า 3 วัน
และก่อนวันประชุมไม่น้อยกว่า 14 วัน

3. บริษัทฯ
แจ้งกฎเกณฑ์และวิธีการในการเข้าร่วมประชุมผู้ถือหุ้นให้ผู้ถือหุ้นทราบในหนังสือเชิญประชุม

4. บริษัทฯ
ให้ข้อมูลในเอกสารประกอบการประชุมที่ส่งพร้อมกับหนังสือเชิญประชุมสำหรับแต่ละวาระอย่างเพียงพอต่อการตัดสินใจ

5. เปิดโอกาสให้ผู้ถือหุ้นลงทะเบียนล่วงหน้าก่อนการประชุม 1 ^(1/2) ชั่วโมง
หรือส่งหนังสือมอบฉันทะ พร้อมหลักฐานให้แก่บริษัทฯ ล่วงหน้าก่อนวันประชุม อย่างน้อย 1 วัน
เพื่อจะได้ไม่เสียเวลาตรวจสอบในวันประชุม

6. บริษัทฯ แจ้งกฎเกณฑ์ที่ใช้ในการประชุม
ขั้นตอนการออกเสียงลงมติให้ผู้ถือหุ้นทราบในที่ประชุมผู้ถือหุ้น

7. ประธานในที่ประชุมได้เปิดโอกาสให้ผู้ถือหุ้นซักถาม
และแสดงความคิดเห็นอย่างกว้างขวางโดยกรรมการที่เกี่ยวข้องได้ตอบทุกคำถามอย่างชัดเจนและเพียงพอ
รวมทั้งมีที่ปรึกษากฎหมายทำหน้าที่เป็นคนกลางในการตรวจสอบการลงคะแนนเสียง
เพื่อความโปร่งใสตลอดการประชุม นอกจากนั้นแล้วทุกครั้งหลังการประชุม
กรรมการเข้าร่วมประชุมจะพบปะผู้มาร่วมประชุม
เพื่อเปิดโอกาสให้ผู้ถือหุ้นที่ไม่ประสงค์สอบถามในระหว่างการประชุมสามารถสอบถามเรื่องที่ต้องการทราบได้

8.
ให้สิทธิผู้ถือหุ้นที่มาร่วมประชุมผู้ถือหุ้นภายหลังเริ่มการประชุมแล้วมีสิทธิออกเสียงหรือลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

9. บริษัทฯ ได้จัดให้มีบุคลากรและเทคโนโลยีอย่างเพียงพอ
เพื่ออำนวยความสะดวกในการตรวจสอบเอกสารของผู้ถือหุ้น และจัดให้มีอากรแสตมป์
เพื่ออำนวยความสะดวกให้แก่ผู้ถือหุ้นที่ได้รับมอบฉันทะมาประชุม

10. บริษัทฯ มีการจดบันทึกรายงานการประชุมผู้ถือหุ้นอย่างครบถ้วน
เปิดเผยมติของที่ประชุมผ่านช่องทางของตลาดหลักทรัพย์ฯ
และได้เผยแพร่รายงานการประชุมสามัญผู้ถือหุ้นประจำปี 2556 ภายใน 14 วัน
นับจากวันประชุมผ่านทางเว็บไซต์ของบริษัทฯ เพื่อให้ผู้ถือหุ้นได้รับทราบอย่างรวดเร็วและทั่วถึง
และผู้ที่สนใจอื่นๆ ได้มีโอกาสได้รับทราบและศึกษาข้อมูลเกี่ยวกับบริษัท ฯ

หมวดที่ 2 การปฏิบัติต่อผู้ถือหุ้นอย่างเท่าเทียมกัน

2. บริษัทฯ เปิดโอกาสให้ผู้ถือหุ้นที่ไม่สามารถเข้าร่วมประชุมด้วยตนเองได้
สามารถมอบฉันทะให้กรรมการอิสระของบริษัทหรือบุคคลอื่นเข้าร่วมประชุมและออกเสียงลงคะแนนแทนตนได้
โดยบริษัทฯ จัดเตรียมหนังสือมอบฉันทะ แบบ ข. ตามแบบที่กระทรวงพาณิชย์ประกาศกำหนด
ซึ่งผู้ถือหุ้นสามารถกำหนดทิศทางการออกเสียงลงคะแนนได้
และได้จัดส่งหนังสือมอบฉันทะให้แก่ผู้ถือหุ้นพร้อมหนังสือเชิญประชุมผู้ถือหุ้น อย่างไรก็ตาม
ในกรณีผู้ถือหุ้นต้องการใช้รูปแบบอื่น
บริษัทฯเผยแพร่หนังสือมอบฉันทะของกระทรวงพาณิชย์ทุกรูปแบบในเว็บไซต์ของบริษัทฯ

ในการประชุมสามัญผู้ถือหุ้น ปี 2556 มีผู้ถือหุ้น จำนวน 27 ราย มอบฉันทะให้
บุคคลทั่วไปและกรรมการบริษัทฯ
ซึ่งเป็นกรรมการอิสระที่บริษัทเสนอเป็นผู้รับมอบอำนาจให้ออกเสียงแทน

2. บริษัทฯ ใช้บัตรลงคะแนนเสียงในทุกวาระ โดยเฉพาะวาระการเลือกตั้งกรรมการ บริษัทฯ
เปิดโอกาสให้ผู้ถือหุ้น เลือกกรรมการเป็นรายบุคคล โดยในการประชุมผู้ถือหุ้น ในปี 2556
ในวาระเลือกตั้งกรรมการแทนกรรมการที่ต้องออกตามวาระ จำนวน 3 ท่าน บริษัทฯ
ได้จัดทำใบลงคะแนนแยกเป็นรายบุคคล จำนวน 3 ใบ
เพื่อให้ผู้ถือหุ้นเลือกกรรมการเป็นรายบุคคลได้

3. ในการประชุมสามัญผู้ถือหุ้นประจำปี 2556
ประธานในที่ประชุมได้ดำเนินการประชุมตามระเบียบวาระการประชุมที่ได้แจ้งไว้ในหนังสือนัดประชุม
โดยไม่มีการเพิ่มวาระการประชุมโดยไม่แจ้งให้ผู้ถือหุ้นทราบล่วงหน้า

4.
คณะกรรมการกำหนดแนวทางในการเก็บรักษาและป้องกันการใช้ข้อมูลภายในเป็นลายลักษณ์อักษรในจรรยาบรรณธุรกิจ
เพื่อเป็นมาตรการป้องกันกรรมการ ผู้บริหาร และพนักงานใช้ข้อมูลภายในของบริษัท
หาผลประโยชน์แก่ตนเองหรือผู้อื่นในทางมิชอบ
และมีการแจ้งแนวทางและนโยบายให้ทุกคนในองค์กรถือปฏิบัติ ซึ่งในปี 2556 กรรมการ ผู้บริหาร
และพนักงานได้ปฏิบัติตามนโยบายอย่างเคร่งครัด ไม่ปรากฏผู้ที่ไม่ปฏิบัติตามนโยบาย

หมวดที่ 3 บทบาทของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม ด้วยความมุ่งมั่นที่จะส่งเสริมให้บริษัทฯ
เป็นองค์กรที่มีประสิทธิภาพ และมีความรับผิดชอบต่อผู้มีส่วนได้ส่วนเสีย
ทั้งในเรื่องการดำเนินธุรกิจและเรื่องบุคคล บริษัทฯ จึงกำหนดแนวทางปฏิบัติสำหรับกรรมการ
ผู้บริหาร และพนักงาน เพื่อยึดถือเป็นพื้นฐานในการดำเนินงาน ดังนี้

การปฏิบัติต่อผู้มีส่วนได้เสียของบริษัทฯ

ต่อผู้ถือหุ้น

1. ปฏิบัติหน้าที่ด้วยความซื่อสัตย์ สุจริต ตลอดจนตัดสินใจดำเนินการใดๆ ด้วยความบริสุทธิ์ใจ
และเป็นธรรมต่อผู้ถือหุ้นทั้งรายใหญ่และรายย่อย และเพื่อผลประโยชน์ของกลุ่มผู้ที่เกี่ยวข้อง

2. บริหารกิจการของบริษัทฯ ให้มีความเจริญก้าวหน้า มั่นคง
และก่อให้เกิดผลตอบแทนที่เหมาะสมแก่ผู้ถือหุ้น

3. ปฏิบัติหน้าที่และตัดสินใจด้วยความสามารถและความระมัดระวัง โดยการประยุกต์ความรู้
ประสบการณ์ ความชำนาญ และทักษะการบริหารจัดการอย่างสุดความสามารถในทุกกรณี

4. รายงานสถานะและผลการดำเนินงานของบริษัทฯ ต่อผู้ถือหุ้นอย่างเท่าเทียมกันสม่ำเสมอ
และครบถ้วนตามความเป็นจริง

5. ไม่แสวงหาผลประโยชน์ให้ตนเองและผู้ที่เกี่ยวข้องโดยใช้ข้อมูลใดๆ ของบริษัทฯ
ที่ยังไม่ได้เปิดเผยต่อสาธารณะ

6. ไม่เปิดเผยข้อมูลที่เป็นความลับของบริษัทฯ ต่อผู้อื่นโดยมิชอบ

7. ไม่ดำเนินการใดๆ ในลักษณะซึ่งอาจก่อให้เกิดความขัดแย้งทางผลประโยชน์กับบริษัทฯ

ต่อลูกค้า

1. มุ่งมั่นในการสร้างความพึงพอใจและมั่นใจให้กับลูกค้าให้ได้รับการบริการอย่างมีคุณภาพที่ดีเลิศ
ภายใต้ความปลอดภัยและเทคโนโลยีที่เหมาะสม รวมทั้งยกระดับมาตรฐานให้สูงขึ้นอย่างต่อเนื่อง

2. เปิดเผยข้อมูลข่าวสารเกี่ยวกับการบริการอย่างครบถ้วน ถูกต้อง
ทันต่อเหตุการณ์และไม่บิดเบือนข้อเท็จจริง รวมทั้งรักษาสัมพันธภาพที่ดีและยั่งยืน

3. จัดระบบการบริการลูกค้า และเปิดช่องทางการสื่อสาร
เพื่อให้ลูกค้าสามารถร้องเรียนความไม่พอใจ และดำเนินการอย่างดีที่สุด
เพื่อตอบสนองความต้องการลูกค้าอย่างรวดเร็ว

4. ให้ความสำคัญในการรักษาข้อมูลที่เป็นความลับของลูกค้าอย่างสม่ำเสมอ
และไม่นำข้อมูลดังกล่าวมาใช้ เพื่อผลประโยชน์ของตนเอง และ/หรือผู้ที่เกี่ยวข้องอื่นๆ

ต่อคู่ค้า

1. ปฏิบัติตามสัญญา ข้อตกลง และเงื่อนไขต่างๆ ที่มีต่อคู่ค้าอย่างเคร่งครัด
โปร่งใสและเท่าเทียมกัน

2. ไม่เรียกร้อง ไม่รับ ไม่จ่ายผลประโยชน์ใดๆ ทางการค้ากับคู่ค้าโดยไม่สุจริต

3. ในกรณีที่ไม่สามารถปฏิบัติตามเงื่อนไขได้ จะรีบแจ้งให้คู่ค้าทราบล่วงหน้า
เพื่อร่วมกันพิจารณาหาแนวทางแก้ไขปัญหาด้วยหลักแห่งความสมเหตุสมผล

ต่อคู่แข่งทางการค้า

1. ปฏิบัติต่อคู่แข่งทางการค้าอย่างเสมอภาคและเป็นธรรม
และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย

2. ประพฤติปฏิบัติภายใต้กรอบกติกาของการแข่งขันที่เป็นธรรม

3. ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริตหรือไม่เหมาะสม

4. ไม่ทำลายชื่อเสียงของคู่แข่งทางการค้าด้วยการกล่าวหาในทางร้าย โดยปราศจากความจริง

ต่อเจ้าหนี้

1. ปฏิบัติตามสัญญา ข้อตกลง และเงื่อนไขต่างๆ ที่มีต่อเจ้าหนี้ อย่างเคร่งครัด
โปร่งใสและเท่าเทียมกัน

2. รายงานฐานะทางการเงินของบริษัทฯ ด้วยความซื่อสัตย์ ถูกต้อง
และตรงเวลาให้แก่เจ้าหนี้อย่างสม่ำเสมอ

3. ในกรณีที่จะไม่สามารถปฏิบัติตามเงื่อนไข จะรีบแจ้งและเจรจากับเจ้าหนี้เป็นการล่วงหน้า
เพื่อร่วมกันหาแนวทางแก้ไขและป้องกันไม่ให้เกิดความเสียหาย

ต่อพนักงาน

1. ให้ผลตอบแทนที่เป็นธรรม และเหมาะสมตามความรู้ ความสามารถ
ความรับผิดชอบและผลการปฏิบัติงานของพนักงานแต่ละคน

2. การแต่งตั้ง การโยกย้าย
รวมทั้งการให้รางวัลและการลงโทษพนักงานต้องกระทำด้วยความเสมอภาค บริสุทธิ์ใจ
และตั้งอยู่บนพื้นฐานของความรู้ความสามารถ และความเหมาะสม รวมทั้งกระทำ
หรือการปฏิบัติของพนักงานนั้นๆ

3. ปฏิบัติต่อพนักงานบนพื้นฐานแห่งความยุติธรรม และให้ความสำคัญต่อการพัฒนาการถ่ายทอดความรู้
และความสามารถของพนักงาน โดยให้โอกาสกับพนักงานอย่างทั่วถึงและสม่ำเสมอ

4. ปฏิบัติตามกฎหมาย และข้อบังคับต่างๆ ที่เกี่ยวข้องกับพนักงานอย่างเคร่งครัด

5. ดูแลรักษาสภาพแวดล้อมในการทำงานให้มีความปลอดภัยแก่ชีวิต สุขภาพ
ร่างกายและทรัพย์สินของพนักงานอยู่เสมอ

6. บริหารงานโดยหลีกเลี่ยงการกระทำใดๆ ที่ไม่เป็นธรรม
ซึ่งอาจส่งผลกระทบต่อความมั่นคงในการปฏิบัติหน้าที่ของพนักงาน

7. รับฟังข้อคิดเห็นและข้อเสนอแนะของพนักงานทุกระดับอย่างเท่าเทียมและเสมอภาค

8. ส่งเสริมให้พนักงานเข้าใจในเรื่องจรรยาบรรณและบทบาทหน้าที่
เพื่อส่งเสริมให้เกิดพฤติกรรมที่อยู่ในกรอบของจรรยาบรรณอย่างทั่วถึงทั้งบริษัทฯ

9. ส่งเสริมให้พนักงานมีส่วนร่วมในการกำหนดทิศทางในการทำงาน
รวมถึงการแก้ปัญหาของหน่วยงานและบริษัทฯ โดยรวม

10. ส่งเสริมให้พนักงานได้รับการอบรมเพิ่มเติมในสาขาวิชาที่เกี่ยวข้องกับหน้าที่การงาน

11. ส่งเสริมให้พนักงานเป็นคนดี มีคุณธรรม

พนักงานทุกระดับของบริษัทฯ ปฏิบัติงานโดยใช้โปรแกรมคอมพิวเตอร์ที่มีลิขสิทธิ์ถูกต้อง
ไม่ได้ติดตั้งหรือใช้งานโปรแกรมคอมพิวเตอร์ที่ลิขสิทธิ์ไม่ถูกต้องในสำนักงาน ซึ่งบริษัทฯ
ได้จัดซื้อลิขสิทธิ์ Software Microsoft SQL
เพื่อป้องกันการล่วงละเมิดทรัพย์สินทางปัญญาหรือลิขสิทธิ์ เป็นต้น

นอกจากนี้ยังได้จัดโครงการ “ผู้บริหารพบพนักงาน” ซึ่งเปิดโอกาสให้พนักงานทุกคน
ทุกระดับทั้งหมดในบริษัทฯ ซึ่งมีส่วนร่วมในการปฏิบัติงานได้รับฟังแนวคิดหรือหากมีปัญหา
มีข้อคิดเห็นสามารถเสนอข้อร้องเรียนกับผู้บริหารโดยตรงเพื่อพิจารณาการพัฒนาปรับปรุงขบวนการปฏิบัติงาน
และโครงการเรียนรู้ HA เพื่อพัฒนาการบริหารงานคุณภาพซึ่งกันและกัน เพื่อลดความเสี่ยงในองค์กร
เพื่อการบริหารงานคุณภาพซึ่งกันและกัน และโครงการ “ดาวเด่นเอกชล”
เพื่อเป็นการสร้างขวัญและกำลังใจให้แก่พนักงานที่ปฏิบัติตามกฎ ระเบียบ ข้อบังคับ ของบริษัทฯ
เนื่องจากบริษัทฯ เชื่อว่าประสิทธิภาพในการทำงานที่ดี
ย่อมเกิดจากความผูกพันต่อองค์กรของพนักงาน
จึงมุ่งมั่นในการสร้างสัมพันธ์ที่มั่นคงและมีการสำรวจความผูกพันของพนักงานต่อองค์กรอย่างต่อเนื่องเพื่อปรับปรุงการดำเนินการของบริษัทฯ
ในด้านการบริหารทรัพยากรบุคคลให้มีประสิทธิภาพต่อไป

นอกจากนั้น บริษัทฯ ให้ความสำคัญในการดูแลสวัสดิภาพและสวัสดิการของพนักงาน เช่น
มีสวัสดิการด้านการรักษาพยาบาลให้แก่พนักงานและครอบครัว จัดตั้งกองทุนสำรองเลี้ยงชีพ
กองทุนกู้ยืมสำหรับพนักงานที่ขาดแคลน ทุนทรัพย์เพื่อการศึกษา
และจัดให้มีการซ้อมป้องกันอัคคีภัยและหนีไฟ
ตามระเบียบบริษัทฯเพื่อความปลอดภัยในการทำงานของพนักงานทุกคน
ทุกสิ้นเดือนทุกแผนกจะสรุปความเสี่ยงด้านความปลอดภัยในการทำงานของพนักงานของตนเอง
เสนอต่อคณะกรรมการบริหารความเสี่ยง
เพื่อรับทราบความเสี่ยงที่เกิดขึ้นและ/หรือแนวทางแก้ไข/ป้องกัน
ซึ่งทางคณะกรรมการบริหารความเสี่ยงจะนำเรื่องดังกล่าวร่วมกันพิจารณาอีกครั้งหนึ่ง
เพื่อหาแนวทางวางนโยบายที่ดีที่สุดให้องค์กร

ต่อชุมชน สังคม และสิ่งแวดล้อม

1. ไม่กระทำการใดๆ ที่ส่งผลเสียต่อทรัพยากรธรรมชาติและสภาพแวดล้อมเกินกว่าที่กฎหมายกำหนด

2. ไม่สนับสนุนกิจกรรมใดๆ ที่เป็นภัยต่อสังคม หรือศีลธรรมอันดีงาม
และ/หรือเป็นการส่งเสริมอบายมุข

3. ให้ความสำคัญกับกิจกรรมของชุมชนและสังคม โดยมุ่งเน้นให้เกิดการพัฒนาสังคม ชุมชน
สิ่งแวดล้อม มุ่งสร้างสรรค์ และอนุรักษ์ทรัพยากรธรรมชาติ

4. ให้การสนับสนุนในกิจกรรมที่ก่อให้เกิดสาธารณประโยชน์ เช่น
ลดการใช้พลังงานและทรัพยากรธรรมชาติ เป็นต้น

5. ปลูกฝังจิตสำนึกความรับผิดชอบต่อสังคมและสิ่งแวดล้อมให้เกิดขึ้นในบริษัทฯ
และพนักงานทุกระดับอย่างต่อเนื่อง

6. ให้ความร่วมมือและควบคุมให้มีการปฏิบัติอย่างเคร่งครัดตามเจตนารมณ์ของกฎหมาย
และกฎระเบียบที่เกี่ยวข้อง

7. ให้การตอบสนองอย่างรวดเร็ว
และมีประสิทธิภาพต่อเหตุการณ์ที่มีผลกระทบต่อชุมชนและสิ่งแวดล้อม
อันเนื่องมาจากการดำเนินงานของบริษัทฯ โดยให้ความร่วมมืออย่างเต็มที่กับเจ้าหน้าที่ภาครัฐ
และหน่วยงานที่เกี่ยวข้อง

8. ส่งเสริมให้มีการอนุรักษ์พลังงานอย่างมีประสิทธิภาพ เพื่อประโยชน์ต่อชนรุ่นหลัง

บริษัทฯ มีจิตสำนึกและตระหนักในความเป็นส่วนหนึ่งของสังคมในการช่วยเหลือสังคม
สนับสนุนกิจกรรมสาธารณะประโยชน์แก่ชุมชน

กิจกรรมช่วยเหลือสังคมที่สำคัญของบริษัทฯ ในปี 2556 มีดังนี้ :-

1. โครงการ “ทุกชีวิตช่วยได้” เป็นโครงการที่ริเริ่มขึ้นเมื่อปี พ.ศ. 2552 เพื่อให้ความรู้ ทักษะ
และมีหลักการปฏิบัติที่ถูกต้องแก่ผู้ให้การช่วยฟื้นคืนชีพ เช่น อาสาสมัครจากมูลนิธิต่างๆ เป็นต้น
ทำให้การช่วยฟื้นคืนชีพเป็นไปอย่างมีประสิทธิภาพ สามารถลดจำนวนผู้เสียชีวิต
และป้องกันความพิการหรือภาวะแทรกซ้อนที่อาจเกิดขึ้นตามมาภายหลัง

2. โครงการ “เลือดเอกชล” ให้แก่สภากาชาดไทย ภาคบริการโลหิตแห่งชาติที่ 3 (จังหวัดชลบุรี)
เพื่อมอบให้แก่โรงพยาบาลต่างๆ ในจังหวัดชลบุรี และจังหวัดใกล้เคียง ซึ่งบริษัทฯ
ได้จัดทำเป็นประจำทุกปี

3. มอบทุนการศึกษาให้แก่นักศึกษาพยาบาลของมหาวิทยาลัยภาครัฐบาล
เพื่อส่งเสริมพัฒนาบุคลากรทางการพยาบาลและรองรับการขาดแคลนพยาบาลวิชาชีพ

กิจกรรมเพื่อสังคมของบริษัทฯ
มุ่งเน้นที่การให้ความรู้ด้านสุขภาพแก่ประชาชนโดยผ่านโครงการและกิจกรรมต่างๆ
ซึ่งรวมถึงการให้ความรู้เรื่องสุขภาพในโรงเรียนต่างๆ และการจัดทำเอกสารเผยแพร่ความรู้ เช่น
เอกสารความรู้ต่างๆ ติดไว้ในห้องน้ำผู้มาใช้บริการ, หน้าลิฟท์
หรือแจกจ่ายเอกสารเรื่องสุขภาพให้ตามงานประจำปีของจังหวัด เป็นต้น
รวมถึงการให้บริการตรวจสุขภาพประชาชนเบื้องต้นฟรีในการออกหน่วยแพทย์อาสาควบคู่กับทางจัดหวัด
และอำเภอต่างๆ

บริษัทฯ ได้จัดตั้งคณะกรรมการสิ่งแวดล้อมและความปลอดภัย มีหน้าที่
บริหารจัดการและพัฒนาโครงสร้างอาคารสถานที่ของโรงพยาบาลเป็นไปตามกฎหมาย ข้อบังคับ
และข้อกำหนดในการตรวจสอบอาคารสถานที่ การออกแบบและการจัดแบ่งพื้นที่ใช้สอยของอาคาร
เอื้อต่อความปลอดภัย ความสะดวกสบาย ความเป็นส่วนตัวของผู้ป่วย และการทำงานที่มีประสิทธิภาพ
โดยสร้างความมั่นใจว่า ผู้อยู่ในพื้นที่ในอาคารสถานที่จะปลอดภัยจากอัคคีภัย วัสดุ
และของเสียอันตรายหรือภาวะฉุกเฉินอื่นๆ
มีการตรวจสอบและปรับปรุงโครงสร้างอาคารสถานที่ให้เป็นไปตามกฎหมาย มีระบบไฟฟ้าสำรอง
มีการจัดทำแผนฝึกซ้อม ตรวจสอบระบบเพื่อป้องกันอัคคีภัย เป็นประจำทุกปี
และให้ความรู้และฝึกอบรมด้านสิ่งแวดล้อม

ในด้านการจัดการกับวัสดุและของเสียอันตราย ปีที่ผ่านมา บริษัทฯ
มีการตรวจสอบใบอนุญาตของบริษัทรับกำจัดขยะเพื่อป้องกันข้อร้องเรียนด้านมลภาวะ
และไม่มีผลกระทบต่อสิ่งแวดล้อม, จัดพื้นที่สูบบุหรี่ ให้กับพนักงานและผู้มาใช้บริการ
เพื่อรักษามลภาวะไม่ให้รบกวนสิทธิเสรีภาพผู้อื่น,
จัดพื้นที่ในการจอดรถของพนักงานและผู้มารับบริการอย่างเพียงพอ เป็นต้น
ปรับปรุงระบบบำบัดน้ำเสียให้มีประสิทธิภาพมีน้ำสะอาดใช้สู่ชุมชนได้อย่างปลอดภัย

การต่อต้านทุจริตและการคอร์รัปชั่น

บริษัทฯ ได้กำหนดหลักการในจรรยาบรรณธุรกิจของบริษัทฯ เช่น
จรรยาบรรณว่าด้วยการขัดแย้งทางผลประโยชน์
จรรยาบรรณว่าด้วยการรักษาความลับและการใช้ข้อมูลภายใน และจรรยาบรรณว่าด้วยการให้
หรือรับของขวัญ หรือทรัพย์สิน หรือประโยชน์อื่นใด เป็นต้น ห้ามมิให้พนักงานให้
หรือเสนอที่จะให้สิ่งของหรือประโยชน์อื่นใดแก่บุคคลภายนอก อาทิ ตัวแทน คู่ค้า ฯลฯ
ที่มีเจตนาชักนำให้บุคคลนั้นกระทำหรือละเว้นการกระทำใดอันเป็นการผิดต่อกฎหมายหรือโดยมิชอบต่อตำแหน่งหน้าที่ของบุคคลนั้น
หรือเพื่อแลกเปลี่ยนกับสิทธิพิเศษที่ไม่ควรได้ ห้ามมิให้พนักงานเรียก
หรือรับสิ่งของหรือประโยชน์อื่นใดสำหรับตนเองหรือผู้อื่นที่ส่อไปในทางจูงใจให้ปฏิบัติ
หรือละเว้นการปฏิบัติหน้าที่ในทางที่มิชอบ (รายละเอียดตามนโยบายการกำกับดูแลกิจการที่ดี
ซึ่งสามารถดาวน์โหลดได้ที่ www.aikchol.com หัวข้อนักลงทุนสัมพันธ์)

การดูแลให้มีการปฏิบัติ

1. ถือเป็นหน้าที่และความรับผิดชอบของกรรมการ ผู้บริหารและพนักงานที่จะต้องรับทราบ
ทำความเข้าใจ และปฏิบัติตามนโยบายการกำกับดูแลกิจการอย่างเคร่งครัด

2.
ผู้บังคับบัญชาทุกระดับจะต้องดูแลรับผิดชอบให้พนักงานภายใต้บังคับบัญชาของตนปฏิบัติตามนโยบายการกำกับดูแลกิจการนี้อย่างจริงจัง

3. ผู้บังคับบัญชาทุกระดับต้องเป็นผู้นำในการปฏิบัติตามนโยบายการกำกับดูแลกิจการ
ตลอดจนส่งเสริมสภาพแวดล้อมในการทำงานให้พนักงานและบุคคลที่เกี่ยวข้องเข้าใจว่าการปฏิบัติตามนโยบายการกำกับดูแลกิจการเป็นสิ่งที่ถูกต้อง
และต้องปฏิบัติอย่างเคร่งครัด และไม่สามารถอ้างได้ว่า ไม่ทราบแนวปฏิบัติที่กำหนดไว้ใน
นโยบายการกำกับดูแลกิจการนี้

4. เมื่อมีปัญหาเกี่ยวกับการปฏิบัติหรือการตีความตามนโยบายการกำกับดูแลกิจการนี้

4.1 กรณีกรรมการ ผู้บริหาร ให้คณะกรรมการตรวจสอบเป็นผู้มีอำนาจวินิจฉัย

4.2 กรณีพนักงาน
ให้คณะกรรมการบริหารเป็นผู้มีอำนาจวินิจฉัยโดยคำวินิจฉัยดังกล่าวให้ถือเป็นที่สิ้นสุด

การแจ้งเบาะแสหรือข้อร้องเรียน

เพื่อให้มีการปฏิบัติต่อผู้มีส่วนได้ส่วนเสียทุกฝ่ายอย่างเท่าเทียมกัน
และมีความเป็นธรรมตามหลักการกำกับดูแลกิจการ บริษัทฯ ได้จัดให้มีช่องทางรับแจ้งเบาะแส
หรือข้อร้องเรียน หรือข้อคิดเห็น หรือข้อเสนอแนะใดที่แสดงว่า ผู้มีส่วนได้ส่วนเสียได้รับผลกระทบ
หรือมีความเสี่ยงที่จะได้รับผลกระทบอันจะก่อให้เกิดความเสียหายต่อผู้มีส่วนได้ส่วนเสียทุกกลุ่มจากการดำเนินธุรกิจของบริษัทฯ
หรือจากการปฏิบัติของพนักงานของบริษัทฯ เกี่ยวกับการกระทำผิดกฎหมายหรือจรรยาบรรณ
รวมถึงพฤติกรรมที่อาจส่อถึงการทุจริต การปฏิบัติอย่างไม่เท่าเทียมกัน
หรือการกระทำที่ขาดความระมัดระวังและขาดความรอบคอบ

พนักงานมีหน้าที่และความรับผิดชอบในการแจ้งเบาะแสหรือข้อร้องเรียน
เมื่อพบเห็นเบาะแสการกระทำผิดกฎหมาย หรือจรรยาบรรณ
รวมถึงการรายงานทางการเงินที่ไม่ถูกต้อง หรือระบบการควบคุมภายในที่บกพร่อง

ผู้ที่พบเห็นการฝ่าฝืนกฎหมายหรือการไม่ปฏิบัติตามจรรยาบรรณ
สามารถสอบถามข้อสงสัยหรือส่งข้อร้องเรียนไปยังบุคคล ดังนี้

• ผู้บังคับบัญชา

• หัวหน้าแผนกทรัพยากรบุคคล

• เลขานุการบริษัท

• ประธานกรรมการบริหาร

• กรรมการตรวจสอบ

• กรรมการบริษัท

หรือ E-mail address : cg@aikchol.com

ผู้รายงาน ผู้ร้องเรียน หรือผู้ที่ให้ความร่วมมือในการตรวจสอบข้อเท็จจริง จะได้รับความคุ้มครอง
ดังนี้

• ผู้รายงาน ผู้ร้องเรียน หรือผู้ให้ความร่วมมือสามารถเลือกที่จะไม่เปิดเผยตนเองได้
หากเห็นว่าการเปิดเผยนั้นจะทำให้เกิดความไม่ปลอดภัย หรือเกิดความเสียหายใดๆ
แต่หากมีการเปิดเผยตนเอง ก็จะทำให้บริษัทสามารถรายงานความคืบหน้า ชี้แจงข้อเท็จจริงให้ทราบ
หรือบรรเทาความเสียหายได้สะดวกและรวดเร็วยิ่งขึ้น

• บริษัทฯ จะถือว่าข้อมูลที่เกี่ยวข้องเป็นความลับและจะเปิดเผยเท่าที่จำเป็น
โดยคำนึงถึงความปลอดภัยและความเสียหายของผู้รายงาน แหล่งที่มาของข้อมูลหรือบุคคลที่เกี่ยวข้อง

• กรณีที่ผู้ร้องเรียนเห็นว่า ตนอาจไม่ปลอดภัย หรืออาจเกิดความเดือดร้อนเสียหาย
ผู้ร้องเรียนสามารถร้องขอให้บริษัทฯ กำหนดมาตรการคุ้มครองที่เหมาะสมก็ได้ หรือ
บริษัทอาจกำหนดมาตรการคุ้มครองโดยผู้ร้องเรียนไม่ต้องร้องขอก็ได้
หากเห็นว่าเป็นเรื่องที่มีแนวโน้มที่จะเกิดความเดือดร้อนหรือความไม่ปลอดภัย

หมวดที่ 4 การเปิดเผยข้อมูลและความโปร่งใส

การรายงานข้อมูลค่าตอบแทนกรรมการ และการถือหลักทรัพย์ของกรรมการและผู้บริหาร

ข้อมูลค่าตอบแทนของกรรมการและผู้บริหารจะถูกเปิดเผยไว้ในแบบแสดงรายการข้อมูลประจำปี
(แบบ 56-1) รายงานประจำปี (แบบ 56-2) และในเว็บไซต์ของบริษัทฯ

กรรมการและผู้บริหารมีหน้าที่รายงานการถือครองหลักทรัพย์ต่อ ก.ล.ต. ทุกครั้งที่มีการซื้อ ขาย
หรือโอนหลักทรัพย์ ตามมาตรา 59 แห่ง พ.ร.บ. หลักทรัพย์และตลาดหลักทรัพย์

การรายงานข้อมูลสารสนเทศของบริษัทฯ

คณะกรรมการบริษัทฯ หรือผู้ที่คณะกรรมการบริษัทฯ มอบหมาย มีหน้าที่ในการเปิดเผยสารสนเทศ
ทั้งที่เป็นสารสนเทศทางการเงินและที่ไม่ใช่ทางการเงินอย่างเพียงพอ เชื่อถือได้และทันเวลา
เพื่อให้ผู้ถือหุ้นและผู้มีส่วนได้เสียของบริษัทฯ
ได้รับสารสนเทศอย่างเท่าเทียมกันตามที่กำหนดโดยกฎหมายและข้อบังคับของบริษัทฯ บริษัทฯ
มีการจัดทำและปรับปรุงข้อมูลบนเว็บไซต์ให้มีความครบถ้วนอย่างสม่ำเสมอ รวดเร็ว
ทันสถานการณ์เพื่อให้แน่ใจว่าผู้ถือหุ้นสามารถหาข้อมูลประกอบการพิจารณาเพิ่มเติม
และติดต่อกับหน่วยงานที่รับผิดชอบต่อการให้ข้อมูลได้อย่างสะดวก รวดเร็วและมีประสิทธิภาพ
ช่องทางการรายงานข้อมูลสารสนเทศดังนี้

1. ระบบอิเล็กทรอนิกส์ของ ตลท. และ ก.ล.ต.

2. แบบแสดงรายการข้อมูลประจำปี (แบบ 56-1) และรายงานประจำปี (แบบ 56-2)

3. ในเว็บไซต์ของบริษัทฯ ที่ www.aikchol.com

4. การจัดส่งหนังสือเชิญประชุมสามัญผู้ถือหุ้นทางไปรษณีย์

บริษัทฯ
เปิดเผยข้อมูลสำคัญของบริษัททั้งข้อมูลทางการเงินและข้อมูลที่มิใช่ข้อมูลทางการเงินอย่างถูกต้อง
ครบถ้วน ทันเวลา โปร่งใส และเป็นไปตามเกณฑ์ที่สำนักงาน ก.ล.ต. และตลาดหลักทรัพย์ฯ
กำหนด

ในปี 2556 และทุกปีที่ผ่านมา บริษัทฯ ไม่ถูกท้วงติงจากสำนักงาน ก.ล.ต. หรือตลาดหลักทรัพย์ฯ
ว่าเปิดเผยข้อมูลไม่ครบถ้วน หรือไม่เป็นไปตามข้อกำหนด

จัดทำรายงานความรับผิดชอบของคณะกรรมการต่อรายงานทางการเงินในรายงานประจำปี
ลงนามโดยประธานกรรมการและประธานกรรมการบริหาร (สามารถดูรายละเอียดในหน้า 62)

คณะกรรมการบริษัทฯ ดูแลให้มีการเปิดเผยข้อมูลและสารสนเทศของบริษัทฯ
ทั้งที่เกี่ยวกับทางการเงินและที่ไม่ใช่การเงิน ให้มีการเปิดเผยข้อมูลที่ครบถ้วน ตรงต่อความเป็นจริง
เชื่อถือได้ สม่ำเสมอ และทันเวลา ให้เป็นไปตามกฎหมายที่เกี่ยวข้องกับธุรกิจ
และเป็นไปตามข้อบังคับของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์โดยเคร่งครัด

บริษัทฯ มีช่องทางที่หลากหลายในการสื่อสารกับผู้ถือหุ้นและนักลงทุน
ไม่ว่าจะเป็นตามที่กฎหมายกำหนด เช่น แบบ 56-1 รายงานประจำปี
เว็บไซต์ของตลาดหลักทรัพย์แห่งประเทศไทย และช่องทางอื่นๆ เช่น
การเปิดเผยข้อมูลผ่านเว็บไซต์ของบริษัทในหัวข้อนักลงทุนสัมพันธ์
ซึ่งมีการปรับปรุงข้อมูลให้ทันการณ์อยู่เสมอ

บริษัทฯ ได้จัดให้มีแผนกทะเบียนหุ้น ทำหน้าที่อำนวยความสะดวก และติดต่อสื่อสารกับผู้ลงทุน สถาบัน
ผู้ถือหุ้น รวมทั้งนักวิเคราะห์และภาครัฐที่เกี่ยวข้อง
ซึ่งผู้ลงทุนสามารถติดต่อขอทราบข้อมูลบริษัทได้ที่โทร 0-3893-9999 ต่อ 1126 หรือที่ Web Site
: www.aikchol.com หรือที่ e-mail address : ir@aikchol.com

หมวดที่ 5 ความรับผิดชอบของคณะกรรมการ

ประธานกรรมการและประธานกรรมการบริหารมีหน้าที่ความรับผิดชอบแยกต่างหากจากกันและไม่ใช่บุคคลเดียวกัน
โดยประธานกรรมการมาจากการเลือกตั้งของกรรมการบริษัท ทำหน้าที่เป็นประธานในที่ประชุม
โดยควบคุมการประชุมของคณะกรรมการบริษัทให้เป็นไปตามระเบียบวาระการประชุม
และสนับสนุนให้กรรมการทุกท่านมีส่วนร่วมในการประชุม เช่น ตั้งคำถามหรือข้อสังเกต
ให้คำปรึกษาและให้ข้อเสนอแนะต่อผู้บริหาร และสนับสนุนการดำเนินธุรกิจของบริษัท
และจะไม่ก้าวก่ายในการบริหารจัดการกิจการของบริษัท
สำหรับประธานกรรมการบริหารทำหน้าที่บริหารจัดการกิจการของบริษัท
และกำกับดูแลให้การดำเนินงานของบริษัทเป็นไปตามข้อบังคับ มติที่ประชุมผู้ถือหุ้น
มติคณะกรรมการบริษัท นโยบายและแผนการประกอบธุรกิจของบริษัท และกฎหมายที่เกี่ยวข้อง
นอกจากนี้คณะกรรมการบริษัทฯ มีกรรมการที่เป็นอิสระ 4 ท่าน ซึ่งจะทำให้เกิดการคานอำนาจ
และการสอบทานการบริหารงาน

โครงสร้างคณะกรรมการ

องค์ประกอบและการแต่งตั้งคณะกรรมการบริษัท

ผู้ถือหุ้นเป็นผู้พิจารณาอนุมัติแต่งตั้งกรรมการบริษัทโดยผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

1. คณะกรรมการประกอบด้วยกรรมการจำนวนไม่น้อยกว่า 6 คน และไม่เกิน 11 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักรไทย
และกรรมการของบริษัทต้องเป็นผู้มีคุณสมบัติตามกฎหมายกำหนด

2. การแต่งตั้งกรรมการบริษัท
ให้เป็นไปตามข้อบังคับของบริษัทและข้อกำหนดของกฎหมายที่เกี่ยวข้อง
ทั้งนี้จะต้องมีความโปร่งใสและชัดเจน
โดยการพิจารณาจะต้องมีประวัติการศึกษาและประสบการณ์การประกอบวิชาชีพของบุคคลนั้นๆ
โดยมีรายละเอียดที่เพียงพอเพื่อประโยชน์ในการตัดสินใจของคณะกรรมการบริษัทและผู้ถือหุ้น

ปัจจุบัน บริษัทฯ มีคณะกรรมการบริษัทฯ ทั้งหมด 10 ท่าน ประกอบด้วย กรรมการที่เป็นผู้บริหาร 3
ท่าน กรรมการที่ไม่ได้เป็นผู้บริหาร 3 ท่าน และกรรมการที่เป็นอิสระ 4 ท่าน ( คิดเป็นร้อยละ 40
หรือไม่น้อยกว่า 1ใน3 ของจำนวนกรรมการทั้งคณะ )

คุณสมบัติของคณะกรรมการบริษัท

1. กรรมการบริษัท ต้องเป็นบุคคลที่มีความรู้ความสามารถ มีความซื่อสัตย์ สุจริต
มีจริยธรรมในการดำเนินธุรกิจและมีเวลาอย่างเพียงพอที่จะอุทิศความรู้
ความสามารถและปฏิบัติหน้าที่ให้แก่บริษัทได้

2. ห้ามกรรมการประกอบกิจการ เข้าเป็นหุ้นส่วน
หรือเข้าเป็นกรรมการในนิติบุคคลอื่นที่มีสภาพอย่างเดียวกัน
และเป็นการแข่งขันกับกิจการของบริษัทเว้นแต่จะแจ้งให้ที่ประชุมผู้ถือหุ้นทราบก่อนจะมีมติแต่งตั้ง
และกรรมการต้องแจ้งให้บริษัททราบโดยไม่ชักช้า หากมีส่วนได้เสียในสัญญาที่บริษัททำขึ้น หรือถือหุ้น
หรือหุ้นกู้เพิ่มหรือลดลงในบริษัท หรือบริษัทในเครือ

3. มีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัด
และกฎหมายว่าด้วยหลักทรัพย์และตลาดหลักทรัพย์

4. กรรมการที่เป็นอิสระ หรือ กรรมการอิสระของบริษัทฯ มีคุณสมบัติตามเกณฑ์ที่ตลาดหลักทรัพย์ฯ
และสำนักงาน กลต.กำหนด คือ

4.1 ถือหุ้นไม่เกิน 1% ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ
บริษัทร่วมหรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
ตามพระราชบัญญัติหลักทรัพย์ และตลาดหลักทรัพย์)

4.2 ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัท
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี ก่อนได้รับการแต่งตั้ง

4.3 ไม่เป็นบุคคลที่มีความสัมพันธ์ทางสายโลหิต
หรือโดยการจดทะเบียนตามกฎหมายในลักษณะที่เป็นบิดามารดา คู่สมรส พี่น้อง และบุตร
รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
หรือบุคคลที่ได้รับการเสนอให้เป็นผู้บริหาร หรือผู้มีอำนาจควบคุมของบริษัทฯ หรือบริษัทย่อย

4.4 ไม่มี หรือเคยมีความสัมพันธ์ทางธุรกิจกับบริษัทฯ, บริษัทใหญ่, บริษัทย่อย, บริษัทร่วม,
หรือนิติบุคคลที่อาจมีความขัดแย้ง ในลักษณะที่อาจเป็นการขัดขวางการใช้วิจารณญาณอย่างอิสระ
รวมทั้งไม่เป็น หรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
ของผู้ที่มีความสัมพันธ์ทางธุรกิจกับบริษัทฯ หรือนิติบุคคลที่อาจมีความขัดแย้ง
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง

4.5 ไม่เป็น หรือเคยเป็นผู้สอบบัญชีของบริษัทฯ, บริษัทใหญ่, บริษัทย่อย, บริษัทร่วม,
หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัทฯ,
หรือนิติบุคคลที่อาจมีความขัดแย้งสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง

4.6 ไม่เป็น หรือเคยเป็นผู้ให้บริการทางวิชาชีพใดๆ ซึ่งรวมถึงการให้บริการเป็นที่ปรึกษากฎหมาย
หรือที่ปรึกษาทางการเงิน ซึ่งได้รับค่าบริการเกินกว่าสองล้านบาทต่อปีจากบริษัทฯ, บริษัทใหญ่,
บริษัทย่อย, บริษัทร่วม, หรือนิติบุคคลที่อาจมีความขัดแย้ง
ทั้งนี้ในกรณีที่ผู้ให้บริการทางวิชาชีพเป็นนิติบุคคล ให้รวมถึงการเป็นผู้ถือหุ้นรายใหญ่
กรรมการซึ่งไม่ใช่กรรมการอิสระ ผู้บริหาร หรือหุ้นส่วนผู้จัดการของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง

4.7 ไม่เป็นกรรมการที่ได้รับการแต่งตั้งขึ้นเป็นตัวแทนของกรรมการของบริษัทฯ ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้อง กับผู้ถือหุ้นรายใหญ่ของบริษัทฯ

4.8 ไม่มีลักษณะอื่นใดที่ทำให้ไม่สามารถให้ความเห็นอย่างอิสระเกี่ยวกับการดำเนินงานของบริษัทฯ

5. กรรมการบริษัท
ต้องผ่านการคัดเลือกจากคณะกรรมการสรรหาและพิจารณาค่าตอบแทนของบริษัทฯ

การกำหนดค่าตอบแทนของกรรมการและผู้บริหาร

ปัจจุบันบริษัทฯ ได้กำหนดค่าตอบแทนของกรรมการและผู้บริหารอย่างเป็นธรรม
อยู่ในระดับที่เทียบเคียงกับอุตสาหกรรมประเภทเดียวกัน
และพิจารณาเชื่อมโยงกับผลงานและความรับผิดชอบของกรรมการและผู้บริหาร
รวมถึงผลการดำเนินงานของบริษัทฯ และผลประโยชน์ที่สร้างให้ผู้ถือหุ้น
สำหรับรายละเอียดการจ่ายค่าตอบแทนให้แก่กรรมการและผู้บริหาร ในปี 2556
ปรากฏในรายงานประจำปี 2556 หัวข้อโครงสร้างการจัดการ หน้า 17

ผลการประเมินการปฏิบัติงานของคณะกรรมการบริษัทฯ ประจำปี 2556 สรุปได้ดังนี้

คณะกรรมการบริษัทฯ จะมีการประเมินผลการปฏิบัติงานของตนเองเป็นประจำทุกปี
โดยทำการประเมินผลการปฏิบัติหน้าที่ของตนเองเป็นรายบุคคล และรวบรวมสรุปผลประเมิน
เพื่อพิจารณาทบทวนผลงาน ปัญหาและอุปสรรคต่างๆ ในระหว่างปีที่ผ่านมา
เพื่อให้การทำงานของคณะกรรมการมีประสิทธิภาพและประสิทธิผลมากขึ้น
และช่วยปรับปรุงความสัมพันธ์ระหว่างคณะกรรมการบริษัทฯ กับฝ่ายจัดการ

ซึ่งจากการประเมินผลการปฏิบัติงานของคณะกรรมการบริษัทฯ ประจำปี 2556
พบว่ามีผลการปฏิบัติงานอยู่ที่ 87.87% ซึ่งอยู่ในเกณฑ์ “ดี”

บริษัทฯ ได้นำเรียนผลการประเมินต่อที่ประชุมคณะกรรมการบริษัทฯ ครั้งที่ 282 เมื่อวันที่ 18
ธันวาคม 2556 เพื่อร่วมกันสนับสนุนการปฏิบัติงานของคณะกรรมการให้ดียิ่งขึ้นไป

การปฐมนิเทศกรรมการใหม่

บริษัทฯ จัดปฐมนิเทศและแนะนำลักษณะประกอบธุรกิจและแนวทางการดำเนินงานของบริษัทฯ
ให้แก่กรรมการใหม่ รวมถึงมีนโยบายสนับสนุนให้กรรมการฯ
เข้ารับการอบรมหลักสูตรจากสมาคมส่งเสริมสถาบันกรรมการบริษัทไทย (IOD)
และเพื่อเป็นการพัฒนา สนับสนุนและส่งเสริมการปฏิบัติหน้าที่ของคณะกรรมการบริษัทฯ

การพัฒนากรรมการและผู้บริหาร

บริษัทฯ ส่งเสริมและสนับสนุนการฝึกอบรมและให้ความรู้ให้กับกรรมการ ผู้บริหาร เลขานุการบริษัทฯ
เป็นต้น เพื่อเป็นการเสริมสร้างพัฒนาการปฏิบัติอย่างต่อเนื่อง คณะกรรมการบริษัทฯ
เข้าร่วมในการสัมมนาที่จัดโดยหน่วยงานที่เกี่ยวข้อง เช่น สมาคมส่งเสริมสถาบันกรรมการบริษัทไทย
(IOD) ตลาดหลักทรัพย์แห่งประเทศไทย เป็นต้น
เพื่อพัฒนาและเพิ่มทักษะในการปฏิบัติหน้าที่ในฐานะกรรมการบริษัทฯ ได้อย่างมีประสิทธิภาพยิ่งขึ้น
ซึ่งกรรมการบริษัทฯ เข้ารับการอบรมและสัมมนาในหลักสูตรต่างๆ ของ IOD

ในปี 2556 มีกรรมการที่เข้าร่วมอบรมหลักสูตรของสมาคมส่งเสริมสถาบันกรรมการบริษัทไทย
(IOD) คือ

1. นายแพทย์กฤษฎา บานชื่น เข้าร่วมอบรมหลักสูตร ดังนี้

1.1 Audit Committee and Continuing Development Program (ACP)

1.2 Monitoring Fraud Risk Management (MFM)

1.3 Monitoring the System of Internal Control and Risk Management (MIR)

1.4 Monitoring the Internal Audit Function (MIA)

1.5 Monitoring the Quality of Financial Reporting (MFR)

2. นางสาวอรนุช วานิช เข้าร่วมอบรมหลักสูตร ดังนี้

2.1 Financial Statements for Directors (FSD)

การประชุมคณะกรรมการ

1. คณะกรรมการบริษัทฯ กำหนดประชุมปกติเป็นประจำทุก 2
เดือนและมีการประชุมพิเศษเพิ่มตามความจำเป็น โดยมีการกำหนดวาระชัดเจน ล่วงหน้า
และมีวาระพิจารณาติดตามผลการดำเนินงานเป็นประจำ ทางเลขานุการบริษัท
ได้จัดทำหนังสือเชิญประชุมพร้อมระเบียบวาระการประชุม และเอกสารก่อนการประชุมล่วงหน้า 7
วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
ปกติการประชุมแต่ละครั้งจะใช้เวลาประมาณ 3 – 4 ชั่วโมง โดยในปี 2556
คณะกรรมการมีการประชุม จำนวน 7 ครั้ง

ในการประชุมเพื่อพิจารณาผลการดำเนินงานของกรรมการที่เป็นผู้บริหาร
มีนโยบายให้กรรมการผู้ที่จะถูกประเมินหรือผู้ที่เกี่ยวข้องต้องออกจากห้องประชุมเพื่อความเป็นอิสระในการอภิปรายปัญหาต่างๆ
เกี่ยวกับการจัดการและพิจารณาผลงานผู้ถูกประเมินอย่างโปร่งใสและไม่มีอคติต่อกัน โดยในปี 2556
มีการประชุมดังกล่าว จำนวน 1 ครั้ง คือ ครั้งที่ 282/2556

ในการประชุมคณะกรรมการบริษัทฯ
มีวาระเรื่องพิจารณาประเมินผลการดำเนินงานและพิจารณาเงินเดือนของตำแหน่งผู้อำนวยการฝ่ายการแพทย์
และผู้อำนวยการฝ่ายบริหาร เป็นประจำเมื่อการปฏิบัติงานครบวาระ 1 ปี โดยในปี 2556
มีการประชุมพิจารณา จำนวน 3 ครั้ง คือ ครั้งที่ 277/2556 ครั้งที่ 280/2556 และครั้งที่
282/2556 โดยมีหลักเกณฑ์กำหนดผลงานเป็นเงื่อนไขไว้

2. คณะกรรมการตรวจสอบ กำหนดประชุมเป็นประจำทุกเดือน
และถ้ามีเรื่องเร่งด่วนก็จะมีการเพิ่มวันประชุม สำหรับในปี 2550 เป็นต้นมา เนื่องจาก รพ.เอกชล
2 ได้เปิดให้บริการ ดังนั้นในการประชุมแต่ละเดือนจะประชุม 2 วัน คือ ประชุมที่ รพ.เอกชล 1
วัน และประชุมที่ รพ.เอกชล 2 1 วัน เพื่อให้สามารถติดตามงานได้อย่างใกล้ชิด
สำหรับการจัดส่งหนังสือเชิญประชุม และเอกสารประกอบการประชุม
ปฏิบัติเช่นเดียวกับประชุมคณะกรรมการบริษัทฯ โดยในปี 2556 คณะกรรมการมีการประชุม จำนวน
24 ครั้ง

3. คณะกรรมการสรรหาและพิจารณาค่าตอบแทน ประชุมเมื่อต้องสรรหากรรมการ หรือผู้บริหาร
โดยประธานคณะกรรมการสรรหาและพิจารณาค่าตอบแทน
จะให้เลขานุการส่งหนังสือเชิญประชุมและเอกสารประกอบการประชุม
ปฏิบัติเช่นเดียวกับประชุมคณะกรรมการบริษัทฯ โดยในปี 2556 คณะกรรมการมีการประชุม จำนวน
4 ครั้ง

4. คณะกรรมการบริหาร กำหนดประชุมเป็นประจำเดือนละ 2 ครั้ง สัปดาห์เว้นสัปดาห์
สำหรับการจัดส่งหนังสือเชิญประชุมและเอกสารประกอบการประชุมปฏิบัติเช่นเดียวกับประชุมคณะกรรมการบริษัทฯ
โดยในปี 2556 คณะกรรมการมีการประชุม จำนวน 22 ครั้ง

การประชุมของคณะกรรมการทุกคณะ จะมีการจดบันทึกการประชุมเป็นลายลักษณ์อักษร
ซึ่งมีระบบการจัดเก็บอย่างดี สืบค้นง่าย และไม่สามารถแก้ไขข้อมูลโดยไม่ผ่านที่ประชุมแต่ละคณะได้
โดยพร้อมให้คณะกรรมการ หรือผู้ที่เกี่ยวข้องตรวจสอบได้

จำนวนครั้งที่กรรมการแต่ละท่านเข้าประชุมในปี 2556

+-----------------------------+---------+---------+---------+--------+
| รายชื่อ                       | การเข้าร |         |         |        |
|                             | ่วมประชุม |         |         |        |
|                             | /       |         |         |        |
|                             | การประ  |         |         |        |
|                             | ชุมทั้งหมด |         |         |        |
|                             | (ครั้ง)   |         |         |        |
+-----------------------------+---------+---------+---------+--------+
|                             | คณะ     | คณะ     | คณะ     | คณะ    |
|                             | กรรมการ | กรรมการ | กรรมการ | กรรมกา |
|                             |         | ตรวจสอบ |         | รบริหาร |
|                             | บริษัท ฯ  |         | ส       |        |
|                             |         |         | รรหาและ |        |
|                             |         |         |         |        |
|                             |         |         | พิจารณาค |        |
|                             |         |         | ่าตอบแทน |        |
+-----------------------------+---------+---------+---------+--------+
| 1. นายอภิรักษ์ วานิช            | 7/7     |         |         |        |
+-----------------------------+---------+---------+---------+--------+
| 2. นายวิชัย เทพเฉลิม           | 7/7     | 24/24   | 3/4     |        |
+-----------------------------+---------+---------+---------+--------+
| 3. นางพจนา มาโนช            | 7/7     |         |         | 22/22  |
+-----------------------------+---------+---------+---------+--------+
| 4. นายแพทย์สุชา นิมมานนิตย์      | 7/7     |         |         | 22/22  |
+-----------------------------+---------+---------+---------+--------+
| 5. นายแพทย์กฤษฎา บานชื่น       | 7/7     | 24/24   | 4/4     |        |
+-----------------------------+---------+---------+---------+--------+
| 6. นายศิริชัย มาโนช            | 7/7     |         |         | 18/22  |
+-----------------------------+---------+---------+---------+--------+
| 7. นางกาญจนา จิตฤดีอำไพ       | 6/7     |         |         |        |
+-----------------------------+---------+---------+---------+--------+
| 8. ร้อยตรีกิตติ ธรณินทร์          | 7/7     | 24/24   | 4/4     |        |
+-----------------------------+---------+---------+---------+--------+
| 9. ศาสตราจารย์นายแพทย์เสวก    | 6/7     | 2/24    | 4/4     |        |
| วีระเกียรติ                    |         |         |         |        |
+-----------------------------+---------+---------+---------+--------+
| 10. นางสาวอรนุช วานิช         | 7/7     |         |         |        |
+-----------------------------+---------+---------+---------+--------+

วาระการดำรงตำแหน่งของคณะกรรมการชุดย่อย

คณะกรรมการบริษัทฯ กำหนดวาระการดำรงตำแหน่งของกรรมการ เป็นไปตาม
พ.ร.บ.บริษัทมหาชนจำกัด และข้อบังคับของบริษัทฯ

ปัจจุบัน บริษัทฯ มีคณะกรรมการชุดย่อย 3 คณะ ได้แก่ คณะกรรมการตรวจสอบ
คณะกรรมการสรรหาและพิจารณาค่าตอบแทน คณะกรรมการบริหาร ซึ่งมีวาระการดำรงตำแหน่ง
ดังนี้

1. คณะกรรมการตรวจสอบ วาระการดำรงตำแหน่ง 2 ปี

2. คณะกรรมการสรรหาและพิจารณาค่าตอบแทน วาระการดำรงตำแหน่ง 2 ปี

3. คณะกรรมการบริหาร วาระการดำรงตำแหน่ง 1 ปี

บริษัทฯ ได้แบ่งแยกบทบาทหน้าที่ความรับผิดชอบระหว่างคณะกรรมการบริษัท,
คณะกรรมการตรวจสอบ, คณะกรรมการสรรหาและพิจารณาค่าตอบแทน และคณะกรรมการบริหาร
ไว้อย่างชัดเจน

คณะกรรมการบริษัทฯ แต่งตั้งคณะกรรมการชุดย่อย
โดยกำหนดคุณสมบัติและขอบเขตหน้าที่ความรับผิดชอบ
สมาชิกส่วนใหญ่ของคณะกรรมการชุดย่อยเป็นกรรมการอิสระ และมีกรรมการอิสระเป็นประธาน
ยกเว้นคณะกรรมการบริหารที่ไม่มีกรรมการอิสระเป็นสมาชิก
เนื่องจากขัดต่อคุณสมบัติของคณะกรรมการตรวจสอบตามข้อบังคับของตลาดหลักทรัพย์ฯ

บริษัทฯ ได้เปิดเผยการดำรงตำแหน่งกรรมการที่บริษัทอื่นของกรรมการแต่ละท่าน
ไว้ในประวัติคณะกรรมการ หน้า 20-27
ซึ่งไม่มีกรรมการท่านใดดำรงตำแหน่งกรรมการในบริษัทจดทะเบียนเกิน 5 บริษัท

บริษัทฯ
ให้ความสำคัญต่อระบบการควบคุมภายในทั้งในระดับบริหารและระดับปฏิบัติงานที่มีประสิทธิภาพ
คณะกรรมการบริษัทฯ จึงมีการกำหนดกฎบัตรของคณะกรรมการตรวจสอบเป็นลายลักษณ์อักษร
เพื่อให้มีแนวทางการปฏิบัติงานที่ชัดเจน
โดยกฎบัตรดังกล่าวจะสอดคล้องกับหลักการกำกับดูแลกิจการที่ดีและข้อบังคับของตลาดหลักทรัพย์เรื่องคุณสมบัติและขอบเขตการดำเนินงานของคณะกรรมการตรวจสอบ

บริษัทฯ จัดตั้งแผนกตรวจสอบภายใน (Internal Audit)
เพื่อให้มั่นใจว่าการปฏิบัติงานหลักและกิจกรรมทางการเงินสำคัญของ บริษัทฯ
ได้ดำเนินการตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัทฯ
และเพื่อให้ผู้ปฏิบัติหน้าที่ตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการตรวจสอบจึงกำหนดกฎบัตรของแผนกตรวจสอบภายใน
เพื่อให้ผู้ปฏิบัติงานทุกระดับมีความเข้าใจโดยสรุปเกี่ยวกับ วัตถุประสงค์ ขอบเขต อำนาจหน้าที่
และความรับผิดชอบของงานตรวจสอบภายในขององค์กร
รวมทั้งได้กำหนดให้มีการรายงานผลการตรวจสอบต่อคณะกรรมการตรวจสอบ
และประธานกรรมการบริหาร

คณะกรรมการบริษัทฯ แต่งตั้ง นางสาวทวีพร แก้วไทรเลิศ
เป็นผู้ดำรงตำแหน่งหัวหน้าแผนกตรวจสอบภายในของบริษัทฯ ทั้งนี้
คณะกรรมการตรวจสอบได้ให้ความเห็นเกี่ยวกับคุณสมบัติของหัวหน้าแผนกตรวจสอบภายใน คือ
นางสาวทวีพร แก้วไทรเลิศ
ว่าเป็นผู้ที่มีความเหมาะสมที่จะปฏิบัติหน้าที่หัวหน้าแผนกตรวจสอบภายในได้อย่างมีประสิทธิภาพ
และการแต่งตั้ง ถอดถอน โยกย้าย และเลิกจ้างผู้ดำรงตำแหน่งหัวหน้าแผนกตรวจสอบภายใน
ต้องได้รับอนุมัติจากคณะกรรมการตรวจสอบ ตามกฎบัตรคณะกรรมการตรวจสอบของบริษัท
ซึ่งประกาศ ณ วันที่ 19 มิถุนายน 2556

บริษัทฯ ให้ความสำคัญต่อระบบความเสี่ยงในโรงพยาบาล
จึงได้แต่งตั้งคณะกรรมการบริหารความเสี่ยงในโรงพยาบาลขึ้น ทั้ง โรงพยาบาลเอกชล
และโรงพยาบาลเอกชล 2 ซึ่งคณะกรรมการดังกล่าวมีหน้าที่ ดังนี้

1. กำหนดนโยบายบริหารความเสี่ยง ให้สอดคล้องกับแผนพัฒนาคุณภาพของโรงพยาบาล

2. จัดทำแนวปฏิบัติหรือข้อกำหนดสำคัญ เพื่อป้องกัน/แก้ไข ความเสี่ยงในโรงพยาบาล

3. ประสาน และรับทราบข้อมูลความเสี่ยงจากหน่วยงาน และโปรแกรมความเสี่ยงอื่นๆ

4. ติดตามและประเมินผลของระบบบริหารความเสี่ยงของโรงพยาบาล

5. ส่งรายงานสรุปภาพรวมความเสี่ยงด้านต่างๆ
รวมถึงปัญหา/ข้อเสนอแนะการป้องกันความเสี่ยงแก่คณะกรรมการทีมนำระดับโรงพยาบาล

6.
รวบรวมวิเคราะห์แนวโน้มการเกิดความเสี่ยงแต่ละประเภทรายงานแก่คณะกรรมการบริหารโรงพยาบาล
หรือหน่วยงานที่เกี่ยวข้องเพื่อนำไปจัดการ

7. วางแผนแนวทางเยี่ยมสำรวจแผนกต่างๆ ในเรื่องความเสี่ยง

8. ติดตามและวิเคราะห์ข้อมูลความเสี่ยงระดับต่างๆ ขององค์กร เพื่อการป้องกัน และ
วางแผนการควบคุมเชิงระบบคุณภาพ

10. ความรับผิดชอบต่อสังคม (Corporate Social Responsibilities : CSR)

10.1 นโยบายภาพรวม

เป็นโรงพยาบาลคุณภาพชั้นนำในภาคตะวันออกปี 2557 โดยมีพันธกิจ 4 ด้าน คือ
ให้บริการสุขภาพที่มีคุณภาพมาตรฐานทั้ง 4 ด้านครบวงจร,
มุ่งเน้นการพัฒนาคุณภาพการดูแลรักษาที่มีความซับซ้อน ด้วยทีมแพทย์ผู้เชี่ยวชาญ
พร้อมเครื่องมือและเทคโนโลยีที่ทันสมัย, บริการใกล้บ้าน ใกล้ใจ เป็นกันเองเสมือนญาติ
ด้วยบุคลากรคุณภาพ และการพัฒนาคุณภาพอย่างต่อเนื่อง ซึ่งได้กำหนดแผนยุทธศาสตร์ปี 2555-2558
เพื่อรองรับการพัฒนาคุณภาพตามวิสัยทัศน์ขององค์กร ทั้งหมด 3 ยุทธศาสตร์ ได้แก่

1. พัฒนาคุณภาพประสิทธิภาพรักษาผู้ป่วย (Patient Safety & Better Clinical Outcome)
โดยมีวัตถุประสงค์ เพื่อเพิ่มขีดความสามารถด้านการรักษาพยาบาล
มีคุณภาพปลอดภัยได้มาตรฐานสากล และเพื่อขยายการบริการทางการแพทย์เฉพาะสาขาเพิ่มขึ้น

2. พัฒนาระบบบริหารทรัพยากรบุคคล (High Potential & High Performance)
มีวัตถุประสงค์ เพื่อให้บุคลากรทุกระดับมีความรู้ ความเชี่ยวชาญเฉพาะทางที่เหมาะสมกับภาระงาน
และเพื่อสร้างขวัญและกำลังใจให้บุคลากรมีความผูกพันต่อองค์กร

3. พัฒนาพฤติกรรมการบริการที่เป็นเลิศ (Excellence Service Behavior) มีวัตถุประสงค์
เพื่อผู้ให้และผู้รับบริการมีความสุข ผู้รับบริการพึงพอใจและประทับใจ
และเพื่อสร้างโอกาสการขยายตัวทางการตลาด เพิ่มผู้รับบริการรายใหม่และรักษาลูกค้ารายเก่า

แผนความรับผิดชอบด้านสิ่งแวดล้อม

บริษัทฯ มีนโยบายรับผิดชอบต่อสังคมและสิ่งแวดล้อมที่เข้มงวด โดยงดปล่อยน้ำเสียใดๆ
ที่ยังไม่ได้ผ่านการบำบัดอย่างถูกต้องลงสู่การใช้น้ำของสาธารณะ แต่น้ำใช้ควรปลอดภัยตามมาตรฐาน
ลงสู่สิ่งแวดล้อม โดยในระบบการบำบัดน้ำเสีย น้ำทิ้งที่ผ่านกระบวนการบำบัดน้ำแล้ว
จึงจะปล่อยลงลำคลองสาธารณะ โดยบริษัทฯ มีการตรวจวัดค่าน้ำ
และสุ่มตัวอย่างน้ำที่บำบัดแล้วส่งตรวจกับหน่วยงานภายนอกที่ได้มาตรฐานอย่างสม่ำเสมอ

อีกทั้งนโยบายการยกเลิกการเผาขยะติดเชื้อ
และขยะทั่วไปในโรงพยาบาลเนื่องจากทำให้เกิดควันและกลิ่น
ที่อาจรบกวนต่อสิ่งแวดล้อมและชุมชนรอบๆ บริษัทฯ ได้

การแยกทำลายขยะอันตรายและขยะติดเชื้อ
ออกจากขยะทั่วไปโดยแยกส่งให้กับบริษัทรับกำจัดขยะอันตราย
ซึ่งมีเตาเผาทำลายที่มีอุณหภูมิสูงในการฆ่าเชื้อ ถูกต้องตามมาตรฐานสาธารณสุข
ถูกต้องตามสุขลักษณะโดยเฉพาะ

10.2 การดำเนินงานและการจัดทำรายงาน

การดำเนินงานและการจัดทำรายงาน

กระบวนการการจัดทำรายงาน

การรายงานบริษัทฯ ได้มีการจัดทำตามแนวทางความรับผิดชอบต่อสังคมของกิจการ
จากสถาบันธุรกิจเพื่อสังคม ตลาดหลักทรัพย์แห่งประเทศไทย
การดำเนินงานให้เป็นไปตามนโยบายที่บริษัทได้เปิดเผยไว้

เพื่อการพัฒนาระบบคุณภาพในการรักษาผู้ป่วย ซึ่งเป็นความรับผิดชอบต่อผู้บริโภคในสินค้าของบริษัทฯ
นั่นคือ การบริการ โดยบริษัทฯ ได้สร้างความตระหนักให้บุคลากรยึดปฏิบัติตาม คำประกาศสิทธิผู้ป่วย
พ.ศ. 2541
กำหนดให้สถานพยาบาลทุกแห่งต้องติดคำประกาศนี้ให้ผู้เข้ามาใช้บริการได้รับทราบและตระหนักถึงสิทธิของตนเอง
พนักงานในองค์กรทุกคนจำเป็นต้องทราบและตระหนักถึงสิทธิของผู้ป่วยตามคำประกาศนี้ด้วยเช่นกัน
ซึ่งเป็นการเคารพสิทธิมนุษยชนด้วย โดยได้มีอบรมทำความเข้าใจการปฏิบัติตามคำประกาศนี้ ซึ่งมี
10 ประการ ดังนี้

1. สิทธิที่ทุกคนจะได้รับบริการด้านสุขภาพตามที่บัญญัติไว้ในรัฐธรรมนูญ (ปัจจุบันเป็นฉบับปี
พ.ศ.2550 มาตรา 51)
ที่บัญญัติให้ทุกคนมีสิทธิเสมอกันในการรับบริการสาธารณสุขที่เหมาะสมและได้มาตรฐานอย่างทั่วถึงและมีประสิทธิภาพ
โดยไม่คำนึงถึงประเภทของสิทธิที่ใช้ คือต้องไม่ถูกจำกัดชนิดของยาที่สั่งจ่าย,
จำกัดการทำเอกซเรย์/ ตรวจ Lab

2. สิทธิที่จะได้รับบริการโดยไม่มีการเลือกปฏิบัติเนื่องจากความแตกต่างด้านฐานะ เชื้อชาติ สัญชาติ
ศาสนา สังคม ลัทธิการเมือง เพศ อายุ

3. สิทธิที่จะได้รับทราบข้อมูลอย่างเพียงพอ เช่น ถ้าต้องการทราบว่าตนเองเป็นโรคอะไร
ต้องรักษาด้วยวิธีไหน รักษาอย่างไร ผลการรักษาจะเป็นเช่นไร มีโอกาสจะหายหรือไม่
ค่ารักษาเท่าไหร่ ผู้ป่วยมีสิทธิที่จะถามได้

4. เมื่ออยู่ในภาวะเสี่ยงอันตรายถึงชีวิต
ผู้ป่วยมีสิทธิที่จะได้รับการช่วยเหลือรีบด่วนโดยทันทีตามความจำเป็นแก่กรณี
โดยไม่คำนึงว่าผู้ป่วยจะร้องขอหรือไม่

5. สิทธิที่จะทราบชื่อ สกุลของผู้ที่ให้บริการ

6. สิทธิที่จะขอความเห็นจากผู้ประกอบวิชาชีพด้านสุขภาพอื่นที่มิได้ให้บริการแก่ตนและผู้ป่วย
มีสิทธิในการขอเปลี่ยนผู้ให้บริการและสถานบริการได้

7. สิทธิที่จะได้รับการปกปิดข้อมูลเกี่ยวกับตนเอง เช่น ชื่อ-สกุล, สภาวะของโรค เป็นต้น

8.
สิทธิที่จะได้รับทราบข้อมูลอย่างครบถ้วนในการตัดสินใจเข้าร่วมหรือถอนตัวจากการเป็นผู้ถูกทดลอง

9.
สิทธิที่จะได้รับทราบข้อมูลเกี่ยวกับการรักษาพยาบาลเฉพาะของตนที่ปรากฏในเวชระเบียนเมื่อร้องขอ
ทั้งนี้ต้องไม่เป็นการละเมิดสิทธิส่วนตัวของบุคคลอื่น

10. บิดา มารดา หรือผู้แทนโดยชอบธรรม
อาจใช้สิทธิแทนผู้ป่วยที่เป็นเด็กอายุยังไม่เกินสิบแปดปีบริบูรณ์
ผู้บกพร่องทางกายหรือจิตซึ่งไม่สามารถใช้สิทธิด้วยตนเองได้

การเชื่อมโยงผู้มีส่วนได้ส่วนเสีย

ด้วยความมุ่งมั่นที่จะส่งเสริมให้บริษัทฯ เป็นองค์กรที่มีประสิทธิภาพ
และมีความรับผิดชอบต่อผู้มีส่วนได้ส่วนเสีย ทั้งในเรื่องการดำเนินธุรกิจและเรื่องบุคคล บริษัทฯ
จึงกำหนดแนวทางปฏิบัติสำหรับกรรมการ ผู้บริหาร และพนักงาน
เพื่อยึดถือเป็นพื้นฐานในการดำเนินงาน ดังนี้

1. ผู้ถือหุ้น

ปฏิบัติหน้าที่ด้วยความซื่อสัตย์ สุจริต ตลอดจนตัดสินใจดำเนินการใดๆ ด้วยความบริสุทธิ์ใจ
และเป็นธรรมต่อผู้ถือหุ้นทั้งรายใหญ่และรายย่อย และเพื่อผลประโยชน์ของกลุ่มผู้ที่เกี่ยวข้อง
บริหารกิจการของบริษัทฯ ให้มีความเจริญก้าวหน้า มั่นคง
และก่อให้เกิดผลตอบแทนที่เหมาะสมแก่ผู้ถือหุ้น
ปฏิบัติหน้าที่และตัดสินใจด้วยความสามารถและความระมัดระวัง โดยการประยุกต์ความรู้
ประสบการณ์ ความชำนาญ และทักษะการบริหารจัดการอย่างสุดความสามารถในทุกกรณี
รายงานสถานะและผลการดำเนินงานของบริษัทฯ ต่อผู้ถือหุ้นอย่างเท่าเทียมกันสม่ำเสมอ
และครบถ้วนตามความเป็นจริง ไม่แสวงหาผลประโยชน์ให้ตนเองและผู้ที่เกี่ยวข้องโดยใช้ข้อมูลใดๆ
ของบริษัทฯ ที่ยังไม่ได้เปิดเผยต่อสาธารณะ ไม่เปิดเผยข้อมูลที่เป็นความลับของบริษัทฯ
ต่อผู้อื่นโดยมิชอบ และ ไม่ดำเนินการใดๆ
ในลักษณะซึ่งอาจก่อให้เกิดความขัดแย้งทางผลประโยชน์กับบริษัทฯ

2. ลูกค้า

มุ่งมั่นในการสร้างความพึงพอใจและมั่นใจให้กับลูกค้าให้ได้รับการบริการอย่างมีคุณภาพที่ดีเลิศ
ภายใต้ความปลอดภัยและเทคโนโลยีที่เหมาะสม รวมทั้งยกระดับมาตรฐานให้สูงขึ้นอย่างต่อเนื่อง
เปิดเผยข้อมูลข่าวสารเกี่ยวกับการบริการอย่างครบถ้วน ถูกต้อง
ทันต่อเหตุการณ์และไม่บิดเบือนข้อเท็จจริง รวมทั้งรักษาสัมพันธภาพที่ดีและยั่งยืน
จัดระบบการบริการลูกค้า และเปิดช่องทางการสื่อสาร เพื่อให้ลูกค้าสามารถร้องเรียนความไม่พอใจ
และดำเนินการอย่างดีที่สุด เพื่อตอบสนองความต้องการลูกค้าอย่างรวดเร็ว และ
ให้ความสำคัญในการรักษาข้อมูลที่เป็นความลับของลูกค้าอย่างสม่ำเสมอ
และไม่นำข้อมูลดังกล่าวมาใช้ เพื่อผลประโยชน์ของตนเอง และ/หรือผู้ที่เกี่ยวข้องอื่นๆ

3. คู่ค้า

ปฏิบัติตามสัญญา ข้อตกลง และเงื่อนไขต่างๆ ที่มีต่อคู่ค้าอย่างเคร่งครัด โปร่งใสและเท่าเทียมกัน
ไม่เรียกร้อง ไม่รับ ไม่จ่ายผลประโยชน์ใดๆ ทางการค้ากับคู่ค้าโดยไม่สุจริต และ
ในกรณีที่ไม่สามารถปฏิบัติตามเงื่อนไขได้ จะรีบแจ้งให้คู่ค้าทราบล่วงหน้า
เพื่อร่วมกันพิจารณาหาแนวทางแก้ไขปัญหาด้วยหลักแห่งความสมเหตุสมผล

4. คู่แข่ง

ปฏิบัติต่อคู่แข่งทางการค้าอย่างเสมอภาคและเป็นธรรม
และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย
ประพฤติปฏิบัติภายใต้กรอบกติกาของการแข่งขันที่เป็นธรรม
ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริตหรือไม่เหมาะสม
และไม่ทำลายชื่อเสียงของคู่แข่งทางการค้าด้วยการกล่าวหาในทางร้าย โดยปราศจากความจริง

5. เจ้าหนี้

ปฏิบัติตามสัญญา ข้อตกลง และเงื่อนไขต่างๆ ที่มีต่อเจ้าหนี้ อย่างเคร่งครัด
โปร่งใสและเท่าเทียมกัน รายงานฐานะทางการเงินของบริษัทฯ ด้วยความซื่อสัตย์ ถูกต้อง
และตรงเวลาให้แก่เจ้าหนี้อย่างสม่ำเสมอ และ ในกรณีที่จะไม่สามารถปฏิบัติตามเงื่อนไข
จะรีบแจ้งและเจรจากับเจ้าหนี้เป็นการล่วงหน้า
เพื่อร่วมกันหาแนวทางแก้ไขและป้องกันไม่ให้เกิดความเสียหาย

6. พนักงาน

ให้ผลตอบแทนที่เป็นธรรม และเหมาะสมตามความรู้ ความสามารถ
ความรับผิดชอบและผลการปฏิบัติงานของพนักงานแต่ละคน การแต่งตั้ง การโยกย้าย
รวมทั้งการให้รางวัลและการลงโทษพนักงานต้องกระทำด้วยความเสมอภาค บริสุทธิ์ใจ
และตั้งอยู่บนพื้นฐานของความรู้ความสามารถ และความเหมาะสม รวมทั้งกระทำ
หรือการปฏิบัติของพนักงานนั้นๆ ปฏิบัติต่อพนักงานบนพื้นฐานแห่งความยุติธรรม
และให้ความสำคัญต่อการพัฒนาการถ่ายทอดความรู้ และความสามารถของพนักงาน
โดยให้โอกาสกับพนักงานอย่างทั่วถึงและสม่ำเสมอ ปฏิบัติตามกฎหมาย และข้อบังคับต่างๆ
ที่เกี่ยวข้องกับพนักงานอย่างเคร่งครัด
ดูแลรักษาสภาพแวดล้อมในการทำงานให้มีความปลอดภัยแก่ชีวิต สุขภาพ
ร่างกายและทรัพย์สินของพนักงานอยู่เสมอ บริหารงานโดยหลีกเลี่ยงการกระทำใดๆ ที่ไม่เป็นธรรม
ซึ่งอาจส่งผลกระทบต่อความมั่นคงในการปฏิบัติหน้าที่ของพนักงาน
รับฟังข้อคิดเห็นและข้อเสนอแนะของพนักงานทุกระดับอย่างเท่าเทียมและเสมอภาค
ส่งเสริมให้พนักงานเข้าใจในเรื่องจรรยาบรรณและบทบาทหน้าที่
เพื่อส่งเสริมให้เกิดพฤติกรรมที่อยู่ในกรอบของจรรยาบรรณอย่างทั่วถึงทั้งบริษัทฯ
ส่งเสริมให้พนักงานมีส่วนร่วมในการกำหนดทิศทางในการทำงาน
รวมถึงการแก้ปัญหาของหน่วยงานและบริษัทฯ โดยรวม
ส่งเสริมให้พนักงานได้รับการอบรมเพิ่มเติมในสาขาวิชาที่เกี่ยวข้องกับหน้าที่การงาน
และส่งเสริมให้พนักงานเป็นคนดี มีคุณธรรม

7. ชุมชน สังคม และสิ่งแวดล้อม

บริษัทไม่กระทำการใดๆ
ที่ส่งผลเสียต่อทรัพยากรธรรมชาติและสภาพแวดล้อมเกินกว่าที่กฎหมายกำหนด
ไม่สนับสนุนกิจกรรมใดๆ ที่เป็นภัยต่อสังคม หรือศีลธรรมอันดีงาม และ/หรือเป็นการส่งเสริมอบายมุข
ให้ความสำคัญกับกิจกรรมของชุมชนและสังคม โดยมุ่งเน้นให้เกิดการพัฒนาสังคม ชุมชน สิ่งแวดล้อม
มุ่งสร้างสรรค์ และอนุรักษ์ทรัพยากรธรรมชาติ
ให้การสนับสนุนในกิจกรรมที่ก่อให้เกิดสาธารณประโยชน์ เช่น
ลดการใช้พลังงานและทรัพยากรธรรมชาติ เป็นต้น
ปลูกฝังจิตสำนึกความรับผิดชอบต่อสังคมและสิ่งแวดล้อมให้เกิดขึ้นในบริษัทฯ
และพนักงานทุกระดับอย่างต่อเนื่อง
ให้ความร่วมมือและควบคุมให้มีการปฏิบัติอย่างเคร่งครัดตามเจตนารมณ์ของกฎหมาย
และกฎระเบียบที่เกี่ยวข้อง ให้การตอบสนองอย่างรวดเร็ว
และมีประสิทธิภาพต่อเหตุการณ์ที่มีผลกระทบต่อชุมชนและสิ่งแวดล้อม
อันเนื่องมาจากการดำเนินงานของบริษัทฯ โดยให้ความร่วมมืออย่างเต็มที่กับเจ้าหน้าที่ภาครัฐ
และหน่วยงานที่เกี่ยวข้อง และส่งเสริมให้มีการอนุรักษ์พลังงานอย่างมีประสิทธิภาพ
เพื่อประโยชน์ต่อชนรุ่นหลัง

การดำเนินธุรกิจที่มีผลกระทบต่อความรับผิดชอบต่อสังคม

บริษัทฯ ได้ดำเนินธุรกิจให้มีความรับผิดชอบต่อสังคมตาม
“แนวทางความรับผิดชอบต่อสังคมของกิจการ” ที่จัดทำโดยตลาดหลักทรัพย์แห่งประเทศไทย
และได้ปฏิบัติตามแนวทางดังกล่าวในหัวข้อเหล่านี้ คือ:-

1) การประกอบกิจการด้วยความเป็นธรรม

2) การต่อต้านการทุจริตคอร์รัปชั่น

3) การเคารพสิทธิมนุษยชน

4) การปฏิบัติต่อแรงงานอย่างเป็นธรรม

5) ความรับผิดชอบต่อผู้บริโภค

6) การดูแลรักษาสิ่งแวดล้อม

7) การร่วมพัฒนาชุมชนหรือสังคม

8) การมีนวัตกรรมและเผยแพร่นวัตกรรมซึ่งได้จากการดำเนินงานที่มีความรับผิดชอบต่อสังคม
สิ่งแวดล้อม และผู้มีส่วนได้เสีย

กิจกรรมเพื่อประโยชน์ต่อสังคมและสิ่งแวดล้อม

- โครงการอบรม “การช่วยฟื้นคืนชีพขั้นพื้นฐาน (CPR)”
บมจ.โรงพยาบาลเอกชลตระหนักถึงอัตราการเสียชีวิต
การพิการหรือภาวะแทรกซ้อนที่อาจเกิดขึ้นตามมาภายหลังจากเหตุการณ์ฉุกเฉินต่างๆ
ที่มีปริมาณมากขึ้นอย่างต่อเนื่องในปัจจุบัน จึงได้จัดอบรมการฟื้นคืนชีพขั้นพื้นฐานโดยทีมแพทย์
พยาบาลวิชาชีพ ให้กับหน่วยงานเอกชนและอาสาสมัครเพื่อให้ความรู้ ทักษะ
และมีหลักการปฏิบัติที่ถูกต้องแก่ผู้ให้การช่วยฟื้นคืนชีพ

- โครงการ “เลือดเอกชล” เลือด เป็นสิ่งที่สำคัญที่สุดในชีวิตมนุษย์
เปรียบเสมือนอวัยวะหนึ่งของร่างกายที่มีค่า
ซึ่งในปัจจุบันโลหิตที่จัดหาทั่วประเทศไทยยังมีไม่เพียงพอสำหรับผู้ป่วยที่จำเป็นต้องใช้โลหิตในภาวะต่าง
ๆ ดังนั้น บริษัทฯ จึงเล็งเห็นความสำคัญดังกล่าว จึงได้ร่วมกับ สภากาชาดไทย
ภาคบริการโลหิตแห่งชาติที่ 3 (จังหวัดชลบุรี) รับบริจาคเลือดจากพนักงานของบริษัทฯ
เพื่อแจกจ่ายให้แก่โรงพยาบาลต่างๆ ในจังหวัดชลบุรี และจังหวัดใกล้เคียง

- โครงการอบรม “คุณแม่รักสุขภาพ” เพราะเราเชื่อว่า
การเริ่มต้นสุขภาพที่ดีของลูกน้อยย่อมเกิดจากผู้ที่เป็นแม่
ไม่ว่าจะเป็นการเตรียมความพร้อมทางร่างกายและจิตใจเพื่อการเลี้ยงลูกด้วยนมแม่
การดูแลสุขภาพของแม่ บริษัทฯ จึงเห็นความสำคัญในการดูแลสุขภาพของมารดาที่กำลังตั้งครรภ์
จึงได้จัดกิจกรรมการบรรยายพิเศษสำหรับคุณพ่อ คุณแม่ตั้งครรภ์เพื่อให้ความรู้ในด้านต่างๆ
ภายใต้หัวข้อ พัฒนาการลูกน้อยสมวัยใส่ใจนมแม่ การเตรียมตัวเพื่อเลี้ยงลูกด้วยนมแม่
การนวดเต้านม (วิถีแห่งการเพิ่มน้ำนม) และการออกกำลังกายของคุณแม่ตั้งครรภ์
พร้อมกับกิจกรรมการพับผ้าอ้อม และการอุ้มลูกดูดนมในท่าต่างๆ เป็นต้น

- บริษัทฯ ร่วมกับ นิตยสาร Mother & Care จัดโครงการ Mother & Care
Hospital เพื่อให้ความรู้เกี่ยวกับโรคภูมิแพ้

- การจัดสัมมนาให้ความรู้ บริษัทฯ มุ่งหวังให้ประชาชนตระหนักถึงความสำคัญของการดูแลสุขภาพ
พร้อมกับหันมาห่วงใยและใส่ใจดูแลสุขภาพร่างกายของตนเองให้แข็งแรงและไม่มีโรคภัย
จึงได้ร่วมกับ บริษัท โอสถสภา ไทโช ฟาร์มาซูติคอล จำกัด จัดเสวนาในหัวข้อ
“ปรับสมดุลชีวิตอย่างไร ให้ห่างไกลโรค” ให้กับประชาชนทั่วไปที่สนใจ

- บริการให้ความรู้นอกสถานที่
เพื่อให้ความรู้ด้านสุขภาพแก่ประชาชนที่สนใจสามารถนำไปใช้ปฏิบัติในชีวิตประจำวันได้ เช่น
ร่วมเป็นวิทยากรสอนนักเรียนชั้นประถมศึกษา

- มอบทุนการศึกษาให้แก่นักศึกษาพยาบาลของมหาวิทยาลัยภาครัฐบาล
เพื่อส่งเสริมพัฒนาบุคลากรทางการพยาบาลและรองรับการขาดแคลนพยาบาลวิชาชีพ

- เด็กเยาวชนถือเป็นกำลังของประเทศชาติในอนาคต
การสร้างอนาคตของประเทศชาติเริ่มต้นจากการพัฒนาเยาวชน ดังนั้น บริษัทฯ
จึงให้ความสำคัญในเรื่องดังกล่าว จึงได้เข้าร่วมมอบทุนการศึกษาให้กับนักเรียน เพื่อเป็นขวัญ
และกำลังใจให้กับนักเรียนที่มีผลการเรียนดี แต่ขาดทุนทรัพย์ สำหรับนำไปใช้ในกิจกรรมการเรียน
การศึกษา

- โครงการ “ชวนพนักงานบริจาคปฏิทินตั้งโต๊ะเก่า ทำบัตรอักษรเบลล์ให้คนตาบอด”
เนื่องจากปัจจุบันมีปริมาณขยะที่เพิ่มมากขึ้น ซึ่งเป็นส่วนหนึ่งที่ทำให้เกิดภาวะโลกร้อน
ปฏิทินตั้งโต๊ะที่พนักงานมีเป็นส่วนใหญ่ ถือเป็นขยะจำนวนหนึ่งที่เกิดขึ้นเป็นประจำทุกปี ทาง
บมจ.โรงพยาบาลเอกชล จึงมีแนวคิดในการช่วยลดปริมาณขยะและช่วยลดภาวะโลกร้อน อีกทางหนึ่ง
อีกทั้งสนับสนุนให้พนักงานได้มีส่วนร่วมในการช่วยเหลือแบ่งปัน และเห็นคุณค่าของการที่จะเป็นผู้
“ให้” กับผู้ที่ไม่มีโอกาสในการมองเห็น โดยนำสิ่งของที่ตนเองมีและหมดประโยชน์
เพื่อต่อยอดประโยชน์ให้กับผู้อื่น และเป็นการฝึกการให้พื้นฐานกับพนักงานในองค์กร

- โครงการ “ชวนพนักงานบริจาคหนังสือเก่า ฟื้นฟูห้องสมุดให้เยาวชนไทย”
เพราะเราเชื่อมั่นว่าการศึกษาเป็นสิ่งที่สำคัญของเยาวชนไทย ซึ่งการศึกษาส่วนหนึ่งมาจากห้องสมุด
แต่ตราบใดที่ห้องสมุดปราศจากหนังสือนั่นแสดงว่าห้องสมุดปราศจากความรู้ด้วย ดังนั้น
เราจึงเห็นค่าในสิ่งเหล่านี้
และเราเชื่อว่าพนักงานในองค์กรล้วนแล้วแต่มีหนังสือที่ถูกเก็บไว้และไม่ได้ใช้ประโยชน์บ้าง
อีกทั้งเป็นการแบ่งปันแด่เพื่อนร่วมโลกและฝึกให้พนักงานในองค์กรเห็นคุณค่าของการเป็นผู้ให้

- บริการแนะนำการให้ความรู้การมีสุขภาพที่แข็งแรง
ให้แก่ประชาชนที่สนใจที่สามารถนำความรู้การดูแลสุขภาพให้ปลอดภัย แข็งแรงได้อย่างไร
และนำไปปฏิบัติในชีวิตประจำวันได้

- จัดกิจกรรม “มหกรรมสุขสันต์วันเด็ก ปี 2556”
มีการบรรยายพิเศษโดยแพทย์ผู้เชี่ยวชาญทางด้านกุมารเวช
และได้มีการจัดกิจกรรมแข่งขันระหว่างแม่และลูก กลุ่มเด็กอายุระหว่าง 7-9 เดือน
พร้อมกับแจกของขวัญมากมายในงานนี้

- อุทกภัยในจังหวัดปราจีนบุรีปีที่ผ่านมานั้น ส่งผลกระทบต่อผู้คนในพื้นที่เป็นจำนวนมาก
ต่างได้รับความเดือนร้อนขาดแคลนอาหาร ขาดแคลนยาและเวชภัณฑ์ที่จำเป็นในการรักษาโรค
โรงพยาบาลได้ร่วมกับหน่วยงานต่างๆ ช่วยเหลือผู้ประสบภัยน้ำท่วมที่ ต.บางเดชะ อ.เมือง
จ.ปราจีนบุรี บริจาคข้าวสาร อาหารแห้ง รวมถึงยาและเวชภัณฑ์ที่จำเป็น
พร้อมกับมอบกำลังใจให้กับชาวปราจีนบุรีทุกคน

- กิจกรรมวันพยาบาลแห่งชาติ มีการบริจาคเครื่องนุ่งห่ม อาหารแห้ง ยารักษาโรค
ตลอดทั้งสิ่งของอุปโภคบริโภคให้แก่ผู้ประสบอุทกภัยที่ ต.พนมสารคาม อ.พนมสารคาม
จ.ฉะเชิงเทรา

- จัดกิจกรรม “รพ.เอกชล 2 สุขภาพดีสู่น้อง”
ด้วยความมุ่งหวังให้เยาวชนของชาติได้เติบโตด้วยคุณภาพชีวิตที่ดียิ่งขึ้น
จึงได้จัดกิจกรรมบรรยายเพื่อให้ความรู้กับน้องๆ ภายใต้หัวข้อ “โภชนาการให้สมวัยควรทำอย่างไร”
“การเปลี่ยนแปลงจากวัยเด็กเป็นวัยหนุ่มสาว” “ยาเสพติดให้โทษควรเว้นห่าง”
ทั้งนี้ได้มอบยาสามัญประจำบ้านและมอบเงินจำนวนหนึ่งเพื่อช่วยเหลือโรงเรียนต่างๆ

11. การควบคุมภายในและการบริหารจัดการความเสี่ยง

ในการประชุมคณะกรรมการบริษัทฯ ครั้งที่ 282 เมื่อวันที่ 18 ธันวาคม 2556 คณะกรรมการบริษัทฯ
ได้ประเมินระบบการควบคุมภายในจากแบบประเมินความเพียงพอของระบบการควบคุมภายในแล้ว
ซึ่งในการประชุมฯ ครั้งนี้ คณะกรรมการตรวจสอบเข้าร่วมประชุมฯ ทุกท่าน
สรุปได้ว่าจากการประเมินระบบการควบคุมภายในของบริษัทฯ ในด้านต่างๆ 5 ส่วนคือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม ดังนี้

1.  องค์กรและสภาพแวดล้อม

บริษัทฯ ได้กำหนดวิสัยทัศน์ พันธกิจ และค่านิยมองค์กร ที่ชัดเจน
เพื่อขับเคลื่อนองค์กรให้เติบโตอย่างยั่งยืนและสร้างผลการดำเนินการที่เป็นเลิศ
รวมทั้งการกำหนดเป้าหมายและแผนกลยุทธ์ทั้งระยะสั้นและระยะยาวขององค์กรอย่างชัดเจน
และมีการให้ผลประโยชน์ตอบแทนแก่พนักงานตามความสามารถในการดำเนินงานให้บรรลุเป้าหมายนั้น
นอกจากนี้ ยังมีการจัดโครงสร้างองค์กร อย่างเหมาะสม
และมีการกำหนดขอบเขตอำนาจหน้าที่ความรับผิดชอบอย่างชัดเจน
ไว้ในกฎบัตรของคณะกรรมการแต่ละชุด
มีระเบียบวิธีปฏิบัติงานที่ช่วยให้การบริหารงานมีความรัดกุมและสามารถป้องกันการนำทรัพย์สินของบริษัทฯ
ไปใช้อย่างมิชอบได้
จากลักษณะขององค์กรดังกล่าวจึงถือได้ว่าบริษัทมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล

2.  การบริหารความเสี่ยง

บริษัทฯ ได้ทำการประเมินปัจจัยความเสี่ยงในการบริหารองค์กรในทุกๆ ด้านอย่างสม่ำเสมอ
ทั้งปัจจัยภายใน และปัจจัยภายนอก รวมถึงมีคณะกรรมการบริหารความเสี่ยงในโรงพยาบาล
ซึ่งทำหน้าที่กำหนดนโยบายการบริหารความเสี่ยง ให้สอดคล้องกับแผนพัฒนาคุณภาพ
จัดทำแนวปฏิบัติหรือข้อกำหนดสำคัญ เพื่อป้องกัน / แก้ไขความเสี่ยง ประสาน
และรับทราบข้อมูลความเสี่ยงจากหน่วยงาน และโปรแกรมความเสี่ยงอื่นๆ
แสดงภาพรวมของความเสี่ยงสำคัญทุกโปรแกรมที่เกี่ยวข้อง
ติดตามประเมินผลของระบบบริหารความเสี่ยง
รวบรวมวิเคราะห์แนวโน้มการเกิดความเสี่ยงแต่ละประเภทรายงานแก่คณะกรรมการบริหาร
หรือหน่วยงานที่เกี่ยวข้องเพื่อนำไปจัดการ และติดตามและวิเคราะห์ข้อมูลความเสี่ยงระดับต่างๆ
ขององค์กรเพื่อป้องกัน และวางแผนควบคุมในเชิงระบบคุณภาพ เป็นต้น
ซึ่งปฏิบัติควบคู่ไปกับการพัฒนาคุณภาพตามมาตรฐาน HA โดยมีสถาบันรับรองคุณภาพสถานพยาบาล
(องค์กรมหาชน) เข้ามาตรวจติดตามอย่างต่อเนื่อง ดังนั้นจึงถือได้ว่า บริษัทฯ
มีการบริหารจัดการความเสี่ยงที่มีประสิทธิผลเพียงพอที่จะช่วยลดความเสี่ยงในการดำเนินธุรกิจให้อยู่ในระดับที่ยอมรับได้

3.  การควบคุมการปฏิบัติงานของฝ่ายบริหาร

บริษัทฯ มีการกำหนดขอบเขต อำนาจหน้าที่และระดับการอนุมัติรายการ
และวงเงินอำนาจในการอนุมัติของฝ่ายบริหาร ไว้ในคู่มือขอบเขตอำนาจการอนุมัติวงเงิน
รวมถึงมีระเบียบและวิธีปฏิบัติกรณีเกิดความขัดแย้งทางผลประโยชน์ของกรรมการและผู้บริหารและพนักงานทุกระดับไว้อย่างชัดเจน
ในคู่มือจริยธรรมธุรกิจ
และยังมีการรายงานผลการดำเนินงานของฝ่ายบริหารต่อคณะกรรมการบริษัทฯ
เป็นวาระการประชุมอย่างสม่ำเสมอ โดยกำหนดไว้เป็นประจำทุก 2 เดือน

4. ระบบสารสนเทศและการสื่อสารข้อมูล

บริษัทฯ ได้จัดให้มีระบบสารสนเทศอย่างเพียงพอ และมีการควบคุมความปลอดภัยในการเข้าถึงข้อมูล
เพื่อรักษาความลับของลูกค้าตามคำประกาศสิทธิผู้ป่วย มีการจัดเก็บข้อมูลที่ดี ง่ายต่อการค้นหา
นอกจากนี้ยังจัดให้มีช่องทางการสื่อสารทั้งภายในและภายนอกองค์กรอย่างมีประสิทธิภาพ

5. ระบบการติดตาม

บริษัทฯ ได้จัดตั้งแผนกตรวจสอบภายในขององค์กร
โดยขึ้นตรงต่อคณะกรรมการตรวจสอบเพื่อให้ความเป็นอิสระในการปฏิบัติงาน โดยมีหน้าที่ตรวจสอบ
ประเมินผล และติดตามการดำเนินงานว่าสามารถบรรลุตามวัตถุประสงค์ขององค์กรที่กำหนดไว้
อย่างมีประสิทธิภาพและประสิทธิผล และประหยัด และรายงานผลต่อคณะกรรมการตรวจสอบ
ซึ่งจัดให้มีการประชุมเพื่อติดตามผล 2 ครั้ง / เดือน

ดังนั้น คณะกรรมการบริษัทฯ มีความเห็นว่า บริษัทฯ
มีระบบการควบคุมภายในในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
(ตามแบบประเมินในส่วนการควบคุมการปฏิบัติงานของฝ่ายบริหาร) อย่างเพียงพอแล้ว
สำหรับการควบคุมภายในในหัวข้ออื่น คณะกรรมการบริษัทฯ เห็นว่าบริษัทฯ
มีการควบคุมภายในที่เพียงพอแล้วเช่นกัน

คณะกรรมการบริษัทฯ แต่งตั้ง นางสาวทวีพร แก้วไทรเลิศ
เป็นผู้ดำรงตำแหน่งหัวหน้าแผนกตรวจสอบภายในของบริษัทฯ

ทั้งนี้ คณะกรรมการตรวจสอบได้ให้ความเห็นเกี่ยวกับคุณสมบัติของหัวหน้าแผนกตรวจสอบภายใน คือ
นางสาวทวีพร แก้วไทรเลิศ
ว่าเป็นผู้ที่มีความเหมาะสมที่จะปฏิบัติหน้าที่หัวหน้าแผนกตรวจสอบภายในได้อย่างมีประสิทธิภาพ
และการแต่งตั้ง ถอดถอน โยกย้าย และเลิกจ้างผู้ดำรงตำแหน่งหัวหน้าแผนกตรวจสอบภายใน
ต้องได้รับอนุมัติจากคณะกรรมการตรวจสอบ ตามกฎบัตรคณะกรรมการตรวจสอบของบริษัท
ซึ่งประกาศ ณ วันที่ 19 มิถุนายน 2556

12. รายการระหว่างกัน

1. ในระหว่างปี 2556 บริษัทฯ ไม่มีการทำรายการที่เกี่ยวโยงกัน/รายการระหว่างกัน
ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (กลต.)
และข้อกำหนดของตลาดหลักทรัพย์แห่งประเทศไทย

2. มาตรการและขั้นตอนในการอนุมัติการทำรายการระหว่างกัน

บริษัทฯ
มีมาตรการและขั้นตอนในการอนุมัติการทำรายการระหว่างกันตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
(กลต.) และข้อกำหนดของตลาดหลักทรัพย์แห่งประเทศไทย โดยรายการที่เกี่ยวโยงกัน
จะต้องได้รับความเห็นชอบจากคณะกรรมการบริษัทฯ และ/หรือที่ประชุมผู้ถือหุ้น
แล้วแต่กรณีตามข้อกำหนด

3.  นโยบาย และแนวโน้มการทำรายการระหว่างกันในอนาคต

บริษัทฯ ปฏิบัติตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (กลต.)
และข้อกำหนดของตลาดหลักทรัพย์แห่งประเทศไทยอย่างเคร่งครัด
และดำเนินการด้วยความโปร่งใสตามนโยบายการกำกับดูแลกิจการที่ดีของบริษัทฯ